Aldaketaren pausoak - - Tolosaldeko ataria\nNatalia Garmendia 2019-05-19 19:59\nAzken boladan, sorpresa galanta hartu dut nesken kirolean arrakastak nola bizi diren ikusi dudanean.\nOrain arte, nahiz eta arrakastak jaso, ez ziren gaur bizitzen diren bezala bizitzen eta ospatzen. Arraunean, futbolean, trial bike-ean, gimnastika erritmikoan, ... Hainbat kiroletako txapelketetan postu oso onak lortu izan dituzten arren, herriak ez zekien.\nEta, ez zekien, ez zelako argitaratzen eta ez zitzaiolako garrantzirik ematen. Senitarteko eta lagunak bakarrik ziren horren berri zutenak. Badirudi gauzak aldatzen hasi direla, eta emakume kirolarien berri badaukagula. Gehiago esango nuke: orain, beraien poztasuna konpartitzen dugu kirolariak ez garenok ere, batetik, kirolean zerbait garrantzitsua lortu dutelako eta, bestetik, emakume irabazleak direlako.\nEta, niretzako, hori da aldatzen hasi dena: emakumeoi irabazle moduan begiratzen hasi zaizkigula. Eta, bazen garaia. Emakume asko pozten dira gizonezkoen kirol arrakastekin; ez zait hainbesterainokoa iruditzen, eskatzea, alderantziz ere gerta dadila. Eta gertatzen hasi da. Eskerrik asko, duela urte asko hau hasi zenuten guztiei.


iraila | 2009 | Iruña-Veleia, egia ala gezurra?\nIdoia Filloyren latinezko ostrakei buruzko txostena (1)\nData: 2009(e)ko irailaren 24a Egilea: elexpuru\nIdoia Filloyk latinezko ostrakei buruzko bere txostenaren lehen partea argitaratu du. Beste biak hurrengo egunetan aterako dira.Bestalde, Garan eta Berrian agertu da Maritxu Goikoetxearen Iruña-Veleia: amesgaizto baten historia iritzi-artikulua, duela astebete DNAn argitaratutakoaren euskarazko bertsioa.\n“Iruña-Veleia: historias para no dormir” artikulua DNAn\nData: 2009(e)ko irailaren 13a Egilea: elexpuru\nGaurko Diario de Noticias de Alava egunkariak Maritxu Goikoetxea Gasteizko zinegotzi ohiaren iritzi-artikulua argitaratu du Iruña-Veleia: historias para no dormir izenburua duena. Foru Aldundiaren jokabideak eragin dituen kalte pertsonalez dihardu, eta bertan Eliseo Gil eta Idoia Filloyk lehen pertsonan kontatzen … Jarraitu irakurtzen →\nIdoia Filloyk ikonografia txostena argitaratu du sarean\nData: 2009(e)ko irailaren 11a Egilea: elexpuru\nIdoia Filloy arkeologo auzipetuak ikonografia txostena argitaratu du veleia.com webgunean. Bere lehengoa osatzen du honekin, ilustrazio eta informazio berri ugari gehituz. Julio Nuñez eta Giuliano Volperen txostenari emandako erantzuna da. Merezi du biak irakurtzea eta konparatzea.\nEpaileak Eusko Trenbide Sarearen kereila artxibatu du\nData: 2009(e)ko irailaren 5a Egilea: elexpuru\nArabako Diario de Noticias-ek gaur argitaratu duenez portadan, barruko informazioan eta iruzkin batean, Eusko Trenbide Sareak Eliseo Gil eta Idoia Filloyren aurka jarritako kereila artxibatu du Arabako 1. Epaitegiko epaileak, ez duelako inon aurkitzen enpresa patrozinatzaile horrek leporatzen dion iruzurrik. … Jarraitu irakurtzen →


Abrahamdar erlijio - Wikipedia, entziklopedia askea.\nHiru abrahamdar erlijio nagusien ikurrak: judaismoarena, kristautasunarena eta islamarena.\nAbrahamdar erlijioak Abrahami lotutako tradizio espirituala duten erlijio monoteisten multzoa da. Izendapena, oro har, judaismoari, kristautasunari eta islamari buruz hitz egiteko erabiltzen da, baina zenbaitetan beste erlijio batzuk ere sartzen dira, hala nola babismoa, bahaismoa, deismoa, kaodaismoa, rastafari mugimendua... Munduko fededunen erdiak baino gehiago abrahamdar erlijioetako baten sinestunak dira: 3.800 milioi fededun, gutxi gorabehera.\nAbrahamdarrak ez diren erlijio nagusiak dira dharmari jarraitzen diotenak (batik bat Indian hedatuak) eta taoari jarraitzen diotenak (batik bat Asiako ekialdean hedatuak). Gainera, Afrikan eta Karibean hedatutako erlijio animistak ere ez dira abrahamdar erlijioak.\nMultimedia: Abrahamic religions\nBNF: 16634853d (data)\nOrriaren azken aldaketa: 19 abuztua 2020, 01:03.


Muera la Inteligencia Europa bere arimaren bila: metafisikatik pragmatismora - Muera la Inteligencia\nEuropa bere arimaren bila: metafisikatik pragmatismora\nPublished On 16/06/2013 | By Colaboraciones | Reportaje\nEuropako nortasuna europeista amorratuenen kezka izan da hainbat urteetan zehar. Ekonomiak zokoratutako eraikuntza proiektuan, baina, hainbat adituk diote krisitik irtetea bezain garrantzitsua dela identitate hori zer den definitzea eta gizartean sustatzea.\nEstrasburgoko Notre Dame katedrala hautatu zuen Jacques Delors Europako Batzordeko presidente ohiak Europaren eraikuntzaren zerumugaz mintzatzeko. Urte garrantzitsua izan zen 1992 hura: Sobiet Batasuna errautsean itota zen dagoeneko, eta Gerra Hotza iraganeko ereserki bat baino ez zen bihurtu. Hala, aro berriek erronka berriak ezarri zizkion Europari, eta Batasunak indartsu ekin zion historiako kapitulu berri hura idazteari. Herbehereetako Maastricht hirian merkatu bakarra sortzear zela, Delorsek iragarri zuen proiektuaren hurrengo pausoa ez zela ekonomikoa, ez finantzarioa, ezta estrategikoa ere: «Datozen hamar urteetan Europari ez badiogu arima bat ematen, partida galduko dugu betiko».\nHistoriako paradoxa handienetako bat da Europaren eraikuntza. 50eko hamarkadan, mendeetan zehar etsai izandako herrialdeek proiektu bakar batean bildu ziren, eta orduz geroztik elkarbizitza eredu bezala jo izan dute bat egite hori. Denboraren poderioz, batasun ekonomikoa iritsi zen, eta iraganean balentria hutsa zirudiena egi bilakatzear zen laster, integrazio monetarioa bidean baitzen. Baina ibilbide horretan, ustekabeko porrot batekin egin zuen topo Europak, ez baitzuen lortu oinarrizkoena: europeismoa gizarteratzea eta nortasun bateratu bat zintzotasunez definitzea eta sustatzea. Kontinente zaharrari Delorsek gutiziatutako «arima» hura ematea, alegia. Gogoeta metafisiko hutsa dirudiena, baina, amaierarik gabeko buruhauste politiko bilakatu da Batasunaren baitan.\nHogei urte geroago Europako Batzordeko buru izandakoaren iragarpena airean lausotu da, eta asko beldur dira partida hura benetan galdu ote den pentsatze hutsagatik. Hala, hiritarrak erakundeez fio ez diren eremu batean —%47a, Eurobarometroaren arabera—, subjektu geopolitikoak ez du arima izango sekula. «Brusela eta Estrasburgotik Europaren aurpegi ilunena ezarri digute garaiotan; murrizketena eta neoliberalismo basatienarena», dio Nafarroako Unibertsitate Publikoko Jean Monnet katedrako arduradun Jose Luis Iriartek, «eta honenbestez, ez da harritzekoa Europar ereduarekiko errezelo sakona izatea».\nEgoera hori aldatu eta Batasunaren etorkizuna norabide zuzenera eramateko, aditu askok diote krisitik irtetea bezain garrantzitsua dela Europa bera zer den eta zer beharko lukeenaren gaineko hausnarketa sakon eta zintzo bat egitea, eta baita gizartean Europaren gaineko inspirazioa berpiztea. «Europeismoaz eta europar identitateaz mintzatzea konplexua da», dio Ulrich Beck soziologoak, «baina, era berean, beharrezkoa, etengabe eraikitzen ari diren Europa hau ez delako behar bezala ulertua izan».\nEuro-ametsa, eliteen ametsa\nEuroparen nortasun-krisia agerikoa bada ere, historiako une batzuetan gizartea europeista izan dela iritzi diote identitate europarra ikertu duten hainbat autorek. Compostelako Unibertsitateko irakasle Xose Manoel Nuñezek, esaterako, uste du beti egon dela «Europaren ideia» lauso, baina iraunkor bat gizartean, eta herrialde bakoitzak balore multzo ezberdinekin erlazionatu izan duela azaldu du. «Eraikuntza sustatu zuten estatuenetan, esaterako, bi mundu gerren ondorio latzei aurre egiteko formula gisa ikusten zuten Europa», azpimarratu du Nuñezek, «eta hegoaldeko herritarrek, berriz, diktadurak ahaztu eta demokrazia berreskuratzeko giltza gisa».\nBaina Europaren aldeko sugar hori noizbait piztu bazen ere, europeismoa hurbilago egon da elite intelektual eta politikoetatik, herritarrengandik baino. Europa subjektu politiko gisa definitzen duten lehen adierazpenak Erromantizismo garaikoak dira. Victor Hugok, esaterako, batasun politikoaren lehen irakurketetako bat egin zuen 1849an, Pariseko Bakearen Etxean: «Frantziak, Errusiak, Italiak, Ingalaterrak eta Alemaniak bat egingo duten eguna iritsiko da noizbait, eta elkarren artean borrokatzeko eremu bakarrak merkatuak eta ideiak izango dituzte». Halako hausnarketa aitzindarietatik abiatuta, proposamen paneuropeistak garatzen joan ziren ondorengo hamarkadetan. XX. mendean, ikuspegi horiek nazioarteko politikara egin zuen jauzia, eta bigarren mundu gerra amaitu ostean europeismo horren «instituzionalizazio» moduko bat gertatu zen, egun ezagutzen dugun Europaren eraikuntza abiatu ostean.\nOrduz geroztik Europa hazi baino ez zen egin, baina ibilbide horretan amets horrek ez zuen lortu gizartean bizirautea. «1950 inguruan bateratze proiektuak sostengu zabala zuen», azaldu zuen bere garaian Ronald Inglehart politologoak, «integrazioa bakearen sinonimoa zela uste zelako eta askatasun handia eman zietelako agintariei negoziaketei ekiteko». Baina joera hori ez zen harago joan, eta Iglehartek zioen 70eko hamarkadako krisia zela-eta, Europak miresle asko utzi zituela bidean. 80ko hamarkadan Batasunaren aldeko jarrerak areagotzen joan ziren apurka, baina Maastritcheko Ituna sinatzeaz geroztik, gizarteko europeismoa segada latza bilakatu zen Europa berarentzat. «Gauzak ongi badoaz, primeran», uste du Stefania Panebianco ikerlariak, «baina jendea ez dago Europaren mesedetan sakrifizioak egiteko prest».\nAzken urteetan Europaren aurkako iritziak etengabe ugaldu dira. 2005eko Konstituzio Itunaren porrotaren ostean, legitimotasuna ez izatea eta demokrazia lurperatzea egotzi izan zaio Europari, eta krisi ekonomikoak Batasuna astindu duenetik, Frantzia eta Alemaniaren txotxongiloa izatea leporatu diote. Gainera, globalizazio testuinguruan elkartekideek subiranotasuna galtzea Bruselari leporatzeak ataka larrian utzi ditu XIX eta XX. mendeko ikuspegi erromantikoak.\nEuropako nortasuna, jopuntuan\n«Europan, baina Europan gabe». Hala defini daiteke garaiotako herritarren eta eraikuntza proiektuaren arteko harremana. Gizarteak Europarekiko duen ikuspegi hori hainbat ikerketen aztergai izan da, eta ugariak izan dira europeismoa eta europar identitatea landu duten adituak. Baina ez da erraza izan, inondik inora ere, eta gehienek aitortzen dute Europaz mintzatzea afera konplexua dela. Horren harira, Europako nortasuna lantzea buruhauste latza izan daiteke, proposamenak ugariak izan direlako, eta kasu batzuetan, kontrajarriak.\nSoziologiako katedradun Manuel Castellsek iritzi dio nortasun kolektiboa pertsonen bizitzari «zentzu sinbolikoa» ematen dioten baloreen multzoa dela, eta norberaren pertenentzia sentimendua eta auto-definizioa indartzen duela. Esparru nazionaletara mugatuz, erraza da baieztapen horrekin bat egitea. Baina zer gertatzen da, ordea, Europara jauzia eginez gero? Zilegi al da Batasunarekiko nortasun sentimendu bateratu batez mintzatzea halako eremu anitz batean?\n«Bai, zilegi da», uste du Daniel Reboredo historialariak, «herritar askok uste dute Europako nortasun bat izateak bere jatorrizko identitatea ukatzea dakarrela, baina ez da egia». Ikerlariak esan du gizartean okerra dela identitatea bakarra eta aldaezina dela pentsatzea, eta uste du gizakiari zaila zaiola ikustea identitate bat baino gehiago izan dezakeela. Adierazpen horietan dago, Bartzelonako Unibertsitateko Kultura arteko heziketa taldeko irakasle Ines Massoten arabera, Europako nortasunaren erronka nagusia: «Egungo egoera kritikotik irteteko nahitaezkoa zaigu ezberdinen artean ezaugarri, jarrera eta sinbolo bateratuei eustea». Nolakoak dira, baina, sinbolo horiek?\nOrain arte gailendu den ikuspegia ustezko oinorde kultural batean oinarritu da. «Gure ondasun handienak askatasuna, bakea, giza duintasuna, berdintasuna eta justizia soziala dira» esan zuen Txekoslovakiako presidente ohi Vaclav Havelek Europar Identitateari buruzko Eskutitza manifestuan, «balore horiek antzinaroan eta kristautasunean errotu ziren, eta 2000 urtez garatzen jarraitu zuten, egungo demokrazia modernoak eratu arte». Havelen adierazpenen lerroartean Europako nortasunaz mintzatzeko garaian nabarmendu ohi diren balore klasikoak antzeman daitezke: ilustrazio garaiko baloreak, demokrazia, humanismoa, eta kristautasuna. Balore horiez gain, Jürgen Habermas bezalako autoreek XX. mendeko hainbat termino erantsi dizkiote Europako identitateari, hala nola Ongizate Estatuaren aldeko sentsibilitate berezi bat.\nKultura aniztasuna, ardatz\nBaina ikuspegi hori beira bezain hauskorra izan daiteke. «Europako gizarteak balore zehatz batzuen pean eraiki dituztela egia bada ere, gaia korapilatsua da, kristautasunaren aipamenari dagokionez, batez ere», uste du Xosé Manoel Nuñezek, «Esandakoa hala bada, zer gertatzen da europarrak eta musulmanak diren horiekin? Albania ez da Europa?», gehitu du. Hala, Europako ustezko balio klasiko horiekin kontu handiz ibili behar dela ohartarazi dute hainbat adituk, etnozentrismotik hurbil egon daitezkeelako. Bartzelonako Unibertsitateko irakasle Ines Massotek dio Europako identitatea nazio batzuenganako pertenentziara eta kultura eredu homogeneo batera mugatzen bada, bere baitan bizi diren gutxiengo kulturalak baztertzen dituela. Identitate klasikoaren iparrorratza norabidez aldatzea proposatzen du Massotek: «Funtsezkoa da Europako nortasuna multikulturalismoarekin lotzea».\nHausnarketa horien harira, Daniel Reboredok iritzi dio ez dela ukatu behar Batasuneko errealitatea zutabe zehatz batzuetan eutsi izan dela, baina azpimarratu du horrek ez duela zergatik identitatea itxia dela esan nahi: «Gauza bat da nondik gatozen, eta bestea, nora goazen». Reboredok uste du egungo Europan identitatea etniarekin lotzea sekulako akatsa dela, eta hortaz, ezinbestekotzat jotzen du nortasunak homogeneoa eta itxia behar ez duela ohartaraztea, eta identitate ireki bat eratzea.\nNortasuna, Europaren salbatzaile\n«Partida irabazteko», Europari arima emateaz mintzatu zen Jacques Delors 1992ko otsailean. Hogei urte igaro dira hausnarketa hori egin zuenetik, eta ekonomiak Schumann, Monnet eta Spinelliren ametsa zokoratu duela dirudienean, Europar identitatea zer den adostea, eta gizartean sustatzea Batasunaren eraikuntza salba dezakeela diote aditu gehienek. Baina horretarako, Europa bera aldatu beharko litzatekeela aitortu dute. «Historiak erakutsi du identitateak indartzeko modu eraginkorrena etsai berbera izatea dela», azaldu du Jose Luis Iriarte irakasleak, «ez nuke nahi Txinako kapitalismoak mundua bere egitea itxarotea nortasun europarra pizteko». Iriartek deitoratu du Batasunaren egungo egoera ez bada aldatzen eta ez bada demokratikoagoa izaten, ez dela nortasun erreferente izango sekula, «baina betiere egia da gauza bat nortasuna dela eta bestea eraikuntza».\nGaldera horiek guztiek erantzuna topatzen duten heinean Europa zerumuga lauso baterantz eraikitzen jarraitzen dihardu, herritarren mespretxua bidailagun duela. Edozein estrategia ekonomiko bezain garrantzitsua omen da identitate europarra zehaztea eta europeismo demokratiko bat sustatzea, «kulturak maitemintzen gaituelako, ez merkatuek eta burtsek». Denborak esango du Europa erronka horri eusteko gai den ala ez. Denborak eta europarrek, ez beste inork.\n— Mikel Rotaetxe Kerexetaren kolaborazioa, lehenago Berrian argitaratua.\nColaboraciones Por lo general, gente con mucho tiempo libre y sin nada mejor que hacer que llenar de rica cultura vuestras cabezas escribiendo en MLI. Eso que os lleváis.\nEuropa, ¿garante de los Derechos Humanos?\nseptiembre 24, 2013 | 59140 Views\nenero 14, 2014 | 35181 Views\nseptiembre 9, 2013 | 22387 Views\nabril 7, 2013 | 19686 Views\nabril 9, 2013 | 17812 Views\nmayo 29, 2013 | 17008 Views\njunio 4, 2013 | 12366 Views\nmayo 20, 2014 | 11146 Views\nseptiembre 4, 2013 | 8929 Views\nmarzo 12, 2013 | 8368 Views


'Orain ardura'-k mobilizazioak iragarri ditu, erakundeei funts publikoak "arduraz" kudeatzeko eskatzeko : Irutxuloko Hitza\n'Orain ardura'-k mobilizazioak iragarri ditu, erakundeei funts publikoak "arduraz" kudeatzeko eskatzeko\n'Orain ardura' egitasmoaren aurkezpena, Altzako Berra zaharren egoitzan. (Argazkia: Irati Salsamendi)\nJoan den maiatzean aurkeztu zuten Hego Euskal Herriko eragile ugarik Orain ardura egitasmoa, AHTaren obrak eten, eta premiazko zerbitzuetan inbertitzeko beharra aldarrikatzeko. Bide horri jarraituz, ekainaren 25ean herri eta hiri ugaritan mobilizazioak egingo dituztela iragarri dute, besteak beste, “gizarte zerbitzuetan baliabiderik ez dagoela salatzeko”. Donostian, elkarretaratzera deitu dute egun horretarako, Donostia Ospitalean, 11:00etan.\nOrain ardura kanpainaren bitartez, egitasmoarekin bat egin duten askotariko eragileek erakundeei funts publikoak “arduraz” kudeatzeko erantzukizuna eskatu diete: “Pertsonen osasuna eta bizi baldintzak jokoan dauden honetan, azken horien ongizatea bermatzeko behar adina baliabideak ziurtatzea eskatzen du. Hori dela eta, oinarrizko beharrak asetzeko ez diren gastu erraldoiak, Abiadura Handiko Trena eta porlanarizazioaren sukarraldiko proiektu guztiak kasu, geldiarazi eta diru hori gizarte beharretara bideratzea eskatzen da”, azaldu dute.\nHalaber, azaldu dute aste honetan Europako Kontu Auzitegiak txosten bat argitaratu duela, eta horrek Orain ardura-ren bultzatzaileek defendatzen duten tesiei “bultzada handia” ematen diela adierazi dute: “Horregatik eta bizi dugun krisi larria dela eta, uste dugu inoiz baino garrantzitsuagoa dela sektore gehiagoren inplikazioa, ardura eta erantzukizuna nagusitu daitezen”.\nEgitasmoa aurkeztearekin batera, aldarrikapen guztiak jasotzen dituen manifestu bat aurkeztu zuten maiatzean, eta ordutik, 150 eragile eta sindikatuk eman dute euren atxikimendua; gainera, 1.800 norbanako inguruk ere sinatu dute komunikatua. “Ideia horiek gizarte osora eramaten saiatuko den kanpaina baten hasiera besterik ez da hau”, adierazi dute sustatzaileek.\nManifestu osoa irakurgai dago Orain ardura egitasmoaren webgunean, eta webgunean sartuta eman ahalko da atxikimendua.


Txina Produktu amaitutakoen eta produktu erdi-amaituen fabrikatzaile eta hornitzaileen muntaketa | P&Q\nP&Q muntaia lantegia Hainingera aldatu zen Songjiang-etik, Shanghaitik. 1,5 ordu besterik ez P&Q Shanghaiko bulegora joateko. Hasieran muntaketa fabrika honek LED lanparen muntaketa osoa eta die osagaien erdi osagaien muntaketa amaitu nahi zuen. Gure tailerrak muntaiaren aurrerapen osoa kontrolatzen eta denbora eramaten lagun diezaguke.\nHelbide zehatza honela:\n11. zenbakia Eraikina • Ez. 8 Haining Etorbidea • HAINING, JIAXING • 314400 Txina\nP&Q-k fabrikatzaileei eskaintzen dizkion hornidura-katearen amaierako zerbitzuen barruan, P&Q-k muntaketa ugari egin ditzake, bi osagaietako muntaketa sinpleetatik hasi eta multzo konplexuetara arte. Kalitatea ziurtatzeko prozesuak daude muntaketa bakoitzaren kalitate koherentea bermatzeko.\nP&Q-k pieza bakoitzaren eta bezero bakoitzaren zehaztapenak eta tolerantziak banan-banan garatutako fabrikazioak eta muntaketak eskaintzen ditu. Bezeroak P&Q-n oinarritzen dira fabrikazio eta muntaia prozesurik eraginkorrena zehazteko eta, ondoren, osagaiak ekoizteko eta hornidura katearen prozesu osoa kudeatzeko, inbentarioen kudeaketa barne. Azken emaitza? Etengabe kalitate handiko fabrikazioak eta muntaiak.\nAbantailak Fabrikazio Batzarrak\n● Piezak erabiltzeko prest entregatzen dira\n● Fabrikazio eraginkortasuna handitzea\n● Berunaldi txikiagoak\n● Denbora eta dirua aurreztea\n● Muntaia sinpleak edo konplexuak\nErabilitako materialak Batzarretarako\nMuntatzea, paketatzea & bidaltzea\nDitugun arauek frogatzen duten moduan; ISO 9001, P&Q-k osagai edo azpimultzo osoa muntatu, paketatu, bidali eta kudeatuko du estandar altuenera arte. Zure produktua zure produkzio-lerroan behar duzun moduan eta denboran entregatzen dela ziurtatzen dugu.\nHurrengoa: Aluminiozko burdinolezko argia


Arrantza - Wikipedia, entziklopedia askea.\nArtikulu hau arrainak eta itsaso eta ibaietako beste animalia harrapatzeko jarduerari buruzkoa da; astoaren hotsa gaitzat duena beste hau da: «Arrantza (astoaren hotsa)»\nArrantza ekonomiako lehen sektorean sartutako jarduera bat da, arrainak eta itsasoko beste bizidun batzuk harrapatzea helburu duena.\nArrantzaleak Donibane Lohizunen (argazkia 1859-1910 artean)\nItsasbazterreko eta itsas zabaleko arrantza bereizi ohi dira, itsasontziek kostaldetik jarduten duten distantziaren arabera. Beste jarduera batzuk ere badaude. Arrantzaleak dira ogibide hau duten pertsonak.\n1 Arrantza motak\n1.1 Kostaldeko arrantza\n1.2 Itsasbazterreko arrantza\n1.3 Itsas zabaleko arrantza\n2.1 Izokin arrantza Euskal Herrian\nKostaldean egiten den arrantza da. Herrialde ez-garatuetan praktikatzen da, eta elikadura-baliabide garrantzitsuenetariko bat da. Harrapatutakoa autokontsumorako eta bertako merkaturako eta salmentarako erabili ohi da. Ontzi txikietan eta artisau-metodoekin egiten da, hola nola, sareak eta kanaberak erabiltzen, normalean eskuz edo tailer berezietan egiten direnak.\nSakontzeko, irakurri: «Itsasbazterreko arrantza»\nKostaldetik gertu egiten da, ontzi txiki edo ertainetan, hain zuzen. Ontziek aparatu eta makina modernoak eta konkretu batzuek izaten dituzte, espezie konkretuak eta arrainen multzoak non dauden jakiteko lana errazten dutenak. Ontzi askok zamategiak prestatuta izaten dute, harrapatutakoa kontserbatzeko eta ez usteltzeko. Arrantzaldia egun bat iraun ohi du, gehienez.\nItsas zabaleko arrantzaAldatu\nSakontzeko, irakurri: «Itsas zabaleko arrantza»\nItsas zabalean egiten da, edukiera handiko ontziekin; ontzi horiek aparatu eta makina modernoak eta konkretu batzuek izaten dituzte, arrain-sarda hautemateko eta zer tamaina duten jakiteko. Hainbat arrantza-teknika ezberdinak erabiltzen dira, hala nola, tretza, inguraketa eta arrastea:\n•Tretza: Arrantza teknika honetarako soka berezi bat erabiltzen da, subil deitzen dena. Uretan murgildutako subil izeneko soka luze bat da eta bertatik amuak dituzten poterak zintzilikatzen dira. Munduan tretza-arrantza egiteko hainbat modu daude baina normalean tretzariek ezpata-arrain, atun, halibut eta antzeko arrainak harrapatzen dituzte.\n•Inguraketa: Inguratze teknika arraina (antxoa, berdela...) inguratzean datzan arrantza mota da. Arrain sarda dagoen lekuraino joaten da sare batekin eta gero motordun txalupa batekin abiadura eta norabidea ondo erregulatuz eta zehaztuz, arrain sarda inguratu, azpitik sarea itxi eta hau biltzen da, sareari zirkunferentzia itxura emanez. 250-1000 metro luze eta 50 metro zabal ere izan daiteke sare mota hau, besteak beste. Sareak uretan igerian egoten da eta bildu egiten da arrain sarda etortzean. Teknika honen helburua sardan doazen arrainak harrapatzea da, bai ur gainean eta baita ur azpian ere. Hasieran, ezaugarri hauek zeuzkaten espezie gehienak beste arrantza teknika baten bidez arrantzatzen ziren, baina inguratze arrantza eraginkorrena zela ikusirik, erabiltzen hasi ziren, besteak alde batera utzirik.\n•Arrastea: Arrastea itsasontzitik arrastatzen doan inbutu formako sare bat erabiltzen duen arrantza teknika da. Arrantza teknika aktiboa da, izan ere, itsasontziak arraste-sarea toki batetik bestera mugiarazten du. Arraste sareak hondoan edo ur betean erabil daitezke, ontzi batek edo bik traturik. Hondoko arraste-sareek aurkitzen duten guzia harrapatzen dute (algak, arrainak, oskoldunak...). Protesta ugari eragin du arrantza teknika horrek, ekosistemak biziki kaltetzen baititu, habitatak suntsituz eta harrapakinen artean selekzio gutxi eginez. Hain gutxi kontrolatua eta itsasondoentzat hain bortitza denez, herrialde askotan zainduta eta mugatuta dago, baina oso gutxitan dago galarazita. Teknika hau dribarekin batera, selektibotasunik gabekoa da, izan ere bere aurrean harrapatzen duen guztia hausten du, bai algak, bai krustazeoak eta baita arrainak ere.\nUr beteko arrastean, sareak hondoko arrastean baino anitzez handiagoak izaten dira eta ez dute hondoa hunkitzen. Arrainetan egiterakoan, selektiboagoa da, sarda tinkoetan ibiltzen diren arrainak harrapatzen baitira gehienbat. Gainera, hondoa hunkitzen ez dutenez, habitatak ez dituzte suntsitzen. Hala ere, sare horiek zetazeoak harrapa ditzakete, eta beren eraginkortasunarengatik, arrantzatzen dituzten arrain espezieak lanjerrean ezar ditzakete.\nOntzi askok instalazio modernoak dituzte harrapakinak garbitzeko, zatikatzeko, paketatzeko eta izoztuta biltegiratzeko. Ontzi horiei faktoria-ontzi deritze, eta prestatuta daude hainbat astetako eta hilabetetako arrantza-kanpainak egiteko.\nSakontzeko, irakurri: «Euskal Herriko arrantzaren historia»\nArrantza historikoki oso jarduera garrantzitsua izan da Euskal Herrian, Bizkaiko golkotik kanpo ere bertako arrantzaleak famatu izan dira.\nGaur egun, Euskal Herriko arrantza portu handiena Bermeokoa dugu. Beste portu hauek ere nabarmenak dira: Ondarroakoa, Hondarribikoa, Getarikoa, Lekeitiokoa, Pasaiakoa eta Donibane Lohizunekoa.\nIzokin arrantza Euskal HerrianAldatu\n↑ https://docs.google.com/presentation/d/1ZCBWapu1r9GfdZOZuBxy-Tdr-bmBBxnT5p0L5hK4khs/edit#slide=id.gc437e01b_02 7\nEusko Jaurlaritzaren Arrantza Saila\nAzken aldaketa 8 azaroa 2021(e)an, 09:39(e)tan\nOrriaren azken aldaketa: 8 azaroa 2021, 09:39.


Bilboko Udalak garbiketa zerbitzuko ibilgailuen %80 berritu egingo du. Deia, Noticias de Bizkaia\n%25 elektrikoak izango dira\nBilboko Udalak garbiketa zerbitzuko ibilgailuen %80 berritu egingo du\nGarbiketako 251 ibilgailutik berrehun baino gehiago berrituko dira eta, berriak, jasangarriagoak, isilagoak eta seguruagoak izango dira\ndeia.com - 2018(e)ko martxoaren 28a, asteazkena - 10:23etan eguneratua\nBilboko Udalak garbiketako ibilgailuak berrituko ditu;garbiketa-zerbitzua osatzen duten ibilgailuen %80 berritu egingo da eta %25, elektrikoak izango dira. Ibilgailu berriak modernoagoak, isilagoak eta jasangarriagoak izango dira. Elementu mekanikoak erosita, uriko auzo guztietan sendotu ahal izango da garbiketa zerbitzua. Halaber, Udalak, eguneko tratamendu bikoitza sartuko du zerbitzu berrian.\nBILBO. Gaur egun garbiketako 251 ibilgailu daude eta berrehun baino gehiago berrituko dira. Ibilgailu berriekin zerbitzua hobetu eta uriko mugimenduetara egokituko da. Udalak 24 milioi euro inbertitu ditu zerbitzuaren kalitatea eta hiriaren egoera nahiz zerbitzuaren beraren irudia hobetzeko.\nGarbiketa-zerbitzuak laneko ordutegiak egokituko ditu urteko sasoi desberdinetara eta oinezkoen joan-etorrien ordutegietara;uriko gune bakoitzeko beharrizanetara ere egokituko da. Horren helburua da eragozpenak gutxitzea, beti ere segurtasuna eta zerbitzurik onena bermatuz.\nGARBIKETA GEHIAGO ERDIALDEAN ETA AUZOETAN\nOrain arte, erdialdean, Zazpi Kaleetan eta 6. barrutian tratamendu bikoitza egin da egunero (garbiketa eta osteko matenimendua). Ibilgailu berriei eta antolamendu berriari esker, Bilboko Udalak auzo guztietara zabalduko du tratamendu bikoitz hori, “auzoko bihotza” deritzen guneetara, merkataritza eta ostalaritzako jarduera dauden lekuetara. Horiek ere tratamendu berezi hori izango dute garbitasuna sustatzeko.\nZERBITZU BERRIAK EKARRIKO DITUEN HOBEKUNTZAK\nBilboko Udalak eragozpen gutxiago sortu nahi ditu ekorketa-lanetan. Horretarako, gailu hauek erabiliko dira:\nKaleak garbitzeko makinak, tamaina desberdinetakoak: TENAX, 1,5 m3 (aurkezten direnak) eta CITY 2020, 2 m3. Makina horiekin, ohiko motorrek emititzen dituzten gasek, beroak eta zaratak eragindako eragozpenak minimizatuko dira. Bilboko lekurik jendetsuenetan erabiliko dira. TENAX makinak (txikiagoak), arratsaldeko txandan erabiliko dira mantenimendurako\nKaleak garbitzeko ohiko makinak, ZARATA ETA GASEN EMISIO GUTXIKOAK. Tamaina desberdinekoak dira lekuen arabera, beharrizanen arabera eta zerbitzua egiten den asteko egunaren arabera. Atal honetan sartzen dira kale problematikoetako tratamendu bereziko ekipoak, alde bietan aparkalekuak daudenean eta ohiko baliabideekin ondo garbitzeko zailak direnean. Zerbitzu berri honekin asko hobetuko da lanaren kalitatea.\nBilboko galtzadak ekortzea sustatuko da, behin goizez eta behin arratsaldez. Ibilgailu espezifikoak erabiliko dira horretarako\nEkorketaren osteko mantentze-lanak asko sustatuko dira arratsaldeko txandan auzoko bihotzik gehienetan, adierazi den moduan. Horrez gainera, hainbeste jende dabilen lekuetako espaloiak urez garbitzeko zerbitzu berri batekin osatuko da\nEspaloiak urez garbitzea, ekorketaren osteko kalitate-lana, orain arte Bilboko erdialdean leku, egun eta jarduera jakin batzuetan egiten zen, baina hemendik aurrera egunero egingo da leku horietan eta Bilbo osoko auzoko bihotzetako gune garrantzitsuetara eramango da. Hain eremu zabaleko lan horretarako, makina espezifikoak erabiliko dira, errendimendu handikoak eta ur-kontsumo txikikoak.\nEspaloiak urez garbitzea eta lehortzea da asko hobetu den alderdi bat, ekipo gehiago eta eraginkorragoak erabiliko direlako. Horri esker, Bilboko zatirik gehiena garbitu ahal izango da\nBerritasun modura, hostoak kentzeko zerbitzu espezifiko bat egongo da. Ibilgailu xurgatzaile handiekin, hostoak modu eraginkorragoan kenduko dira Bilboko kaleetatik udagoienean, eragiten dituzten gorabeherak prebenitzeko\nEspaloiak ekortzeko eta urez garbitzeko makina guztiek izango dute atzeko kamera eta atzerako martxaren ohar akustikoa, lanean ari direnean segurtasuna areagotzeko.\nAzkenik, Udalak sistema berriak planifikatu ditu urez garbitzeko lanetarako. Presiozko ekipoak erabiliko dira zuzeneko ureztapenaren ordez;horrela, bada, uraren kontsumoa asko murriztu ahal izango da.\nBeste alde batetik, Bilboko Udalak urian dauden paperontzi desberdinak homogeneizatzea erabaki du. Garbiketako kontratu berriarekin, urtero 300 paperontzi berrituko dira\nGaur egun, paperontzien zortzi modelo daude uri osoan (guztira, 6.315). Uriko altzariak homogeneizatu nahi dira eta hiru modelo izatera igarotzea\nHauek dira modeloak:\nARCO modeloa, aluminio galdatuzkoa. Gaur egun 695 unitate daude urian\nONA modeloa, berotan galbanizatutako altzairuzkoa, modelo berria\nEta CiTY INOX modeloa, altzairu herdoilgaitzezkoa. Urian gehien dagoena (2.523 unitate)\nHiru paperontzi horiek sendoak, fidagarriak, estetikoki egokiak dira, batez ere bata edo beste konbinatzen bada ondoen egokitzen diren lekuetan, inguruko hirigintza eta eraikinak kontuan hartuta.\nGarbiketako kontratuaren barruan, definitutako modeloetako 300 paperontzi berri jarriko ditu urtero Bilboko Udalak. Hortaz, apurka-apurka uriko paperontzi guztiak homogeneizatuko dira.


Alegia | Bakarrizketa eta kabareta, besteak beste, abenduan - Noticias de Gipuzkoa\nAlegia | Bakarrizketa eta kabareta, besteak beste, abenduan\n– m. san sebastian 27.11.2020 | 01:42\nAlegia – Abendu Kulturala bezala izendatu den zikloan, Alegiako Kultura batzordeak lau ekitaldiz osaturiko egitaraua prestatu du abendurako: bakarrizketa bat, kabaret bat, irakurle taldearen saio bat eta ipuin kontaketa bat izango dira. Ekitaldi guztietan indarrean dauden segurtasun neurriak beteko dira eta uneoro antolakuntzaren oharrei jarraitzeko eska-tzen da.\nLehen ekitaldia abenduaren 4an izango da. Zuhaitz Gurrutxagak FutbolisTOK bakarrizketa eskainiko du zinean 19.00etan. Ateak 18.30ean irekiko dira eta bertaratzeko asmoa dutenei garaiz joateko eskatzen zaie. Zinearen edukiera mugatua izango da eta bakarrizketara joan nahi dutenek azaroaren 30etik aurrera erosi ahal izango dituzte sarrerak kultur etxean, 18.30etik 20.00etarako ordutegian, zortzi euroko prezioan.\nAbenduaren 10ean Ixabel Agirresaroberen ipuin kontaketa izango da kultur etxeko areto nagusian 17.00etan. 4 eta 7 urte bitarteko haurrei zuzendua izango da eta bertaratu nahi dutenek 16.45erako kultur etxean egon beharko dute, segurtasun neurri guztiak betetzeko.\nAbenduaren 17an, Alegiako irakurle taldeak bigarren saioa egingo du. Amets Arzallus eta Ibrahima Balderen Miñan liburua landuko dute 18.00etatik aurrera kultur etxean, Amaia Goikoetxeak gidatuko duen saioan.\nAzkenik, abenduaren 18an Andoni Mutiloaren Esnatu naiz kabareta ikusi ahal izango da zinean 19.00etan. Emanaldi horretarako sarrerak kultur etxean salduko dira abenduaren 14tik aurrera, 18.30etik 20.00etarako ordutegian, lau euroko prezioan. Kasu honetan ere, ateak 18.30ean zabalduko dira sarrera mailakatua egiteko.\nJoxe Aranbururi, esker onez: "Obra ez da amaitu".


Pala apur bat kurbatua da, zuloa puntan zintzilikatzeko. Palaren atzealdea laua da. Tangaren eraikuntza osoa tangaren burua biluzik ateratzen da, eskumuturreko uhalaren zuloarekin. Karbono handiko altzairuzko SAE1070 pala erabiltzen du, pala osoa 800 gradutan eta tenplatzean itzaltzen duena. Palak gogortasuna (HRC45-55) eta malgutasuna eta gogortasuna uztartzen ditu. Irabazi pala kalitate onena ebaketa eta mozketa bikainak egitean. Matxeteak ertz zorrotzeko xafla du, moztu eta mozteko egokiena\nMatxete fabrikatzaileek eskaintzen dituzten palen luzera ugari daude. 12 hazbetetik hasten da eta 24 hazbetera edo gehiagora joan daiteke. Beraz, funtsezkoa da palaren luzera zure beharren arabera zehaztea, ordaindu aurretik. Paleta luzeko matxeteak ondo funtziona dezake eskuila garbitzeko, luzerak eskuak zaurietatik babesten baititu.\nPalaren luzera 10 eta 26 hazbetekoak Guztira luzera depandeak\nKokoan, platanan eta bestelako frutetan bezalako nekazaritzan biltzeko hoberena da. Gainera, basoan eta leku basatian kanpoko jendearentzako labana onena da sasian bide bat garbitzeko txikitzeko.\nAurreko: Beroa galbanizatutako alanbre\nHurrengoa: kanabera labana


Expresión Sonora Entzun aldizkariaren Denboraren Makinan\nEntzun aldizkariak gogoan izan du euskal rockaren hasieraren oinarria izan zen talde hau eta 2019 ko abenduan argitaratutako 69. aldizkarian eskaini dio artikulu zabala Urko Ansa kazetari espezializatuaren eskutik. Bertan blog honetan aurkitzen diren argazki guztiak aurkituko dituzu hainbat elkarrizketatan oinarrituriko erreportaiaren barruan. Hemen eros dezakezu 15 € gatik.\nPublicado por Alfon en 22:31 No hay comentarios:\nEtiquetas: Alfonso Guillo, Alfonso Guillo Expresion Sonora Koska, Euskal rock hastapenak Koska pioneros rock euskara, Expresion Sonora Elgoibar musika rock\nAlferrik baita diskoaren aurkezpena Durango Azokan\nEuskaraz ikasi berria nintzela, egiten nituen ostera bat edo beste Durangoko azokara euskal argitalpenen berri izatera.\n1976ko edizioan nire lehen musika lana, rocka euskaraz, Koska izenarekin, argitaratu eta bertan egon zen salgai. 1979an berriro, Bihozkadak- Koska.\n2016ko edizioan Koskaren berrargitalpena izan zen, atsegina errekonozimendu bezala, baina hara 2018an non Leok'k taldearen 50. urteurrenerako lankidetzan Infinituari Segika diskoaren partaide bezala, baxua joz, Durangora azaldu nintzen berriro, Ahotsenean zuzenean joz, gainera.\nBa, 2019-12-19an, Ahotsenean izan naiz Leok'k-en Alferrik baita diskoa zuzenean aurkezten.\nHona hemenaspaldiko abesti sutsu hura nik kantatua .\nPublicado por Alfon en 13:04 No hay comentarios:\nEtiquetas: Alfonso Guillo, Elgoibar, euskal rock, Euskal rock hastapenak, Leok´k, rock euskara, rock vasco\nWoodstock eta hippiak direla eta, haren 50.urteurrenean\nOrain 50. urte gertatu zen Woodstock musika-jaialdi erraldoia, 1969ko abuztuan. Mitiko egin da, eta, harekin batera, hippien mugimendua aipatu ohi da beti.\nHaren oroigarri Euskadi Irratiko Faktoria irratsaioak programa berezia egin zuen sasoi hartako rock musikariak ginen “Sombras Azules”-eko Jesus Aranberri eta “Expresión Sonora” eta gero “Koska”-ko Gabi Agirregomezkorta eta biokin, batetik, eta oraingo belaunaldiko eta “Arima Beltza”-ko nahiz bakarkako musikaria den Jon Gurrutxagarekin.\nIrratsaio hark bere helburua bete bazuen ere, gehiago esateko gogoarekin izuli nintzen etxera:\nWoodstockeko jaialdia 1969an egin zen, eta sonatuena izan bazen ere, izan ziren beste batzuk ere bai: Monterrey-koa (1967/06/18an)\n(Irakurri abesti honen letra Youtuben)\neta Wight-eko uhartekoak (1968-70), besteak beste.\nNire ikuspuntutik rock musikaren funtzioa eraldatu zen. Bere hastapenetan eta 60en hasierara arte dantzarako musika izan bazen ere (adibidez, ikus The Beatles-en Hard Day’s Night filmeko zenbait unetan edo rock´n rollaren sasoiko bideo-klipak) , hamarkada horretan urruntzen da dantzatik kontzertu formatora. Musika beltzak (soul, funk, ...) jarraitzen du, ordea, dantza-musika izaten\n1960 hamarkadan beste aldaketa asko ere ematen dira:\nMendabalean gerraondoko giro estuan jaiotakoek beste “zerbait” bilatzen dute: ekialdeko filosofia (yoga, meditazioa, ...).Errealizazioa kontzeptua indartzen da. Ildo horretatik, droga berriak jarri ziren modan. Horri buruzko liburu eta kantuak, musika estiloak, etengabe azaldu ziren. Adibidez, Juan Castanedaren “Las Enseñanzas de Don Juan” liburua eta bildumako beste laurak. Espainian zegoen zentsurak kontu handiz iragazi eta atzeratu zituen.\nAmeriketako Estatu Batuetan egoera kritikoagoa bihurtzen da 1955etik 1975 arte bertako gazteek Vietnam-go gerlara joan behar zutelako. Horrek rockaren erreibindikazio papera indartu zuen berriro.\nHippien mugimendua giro hartatik sortu zen AEBetan. Maitasuna eta bakea helburu bezala eta loreak ikur gisa, bide berriak urratzeko askatasuna erdi-erdian aldarrikatuz, tartean, maitasunaren ikuspegi berria. Sexu eta droga-gehiegikeriak, ile luze eta narrazkeriaren ikuspegia zabaltzen zuten, hemengo komunikabideek behintzat, haiek aipatzean. Arazoa AEBetan gazteek gerlaren aurka zabaltzen ari ziren mezua ere bazen. Maitasuna eta bakea gerren aurkako jarrerak ziren, hasieran gerrari uko egin nahirik. Bizitzeko era alternatiboak bultzatu ziren, naturarekiko harremana bilatzea, elkarrekin bizitzeko komunak, artisautza lanbide bezala, sendagai eta terapia alternatibak, jateko era ideialek (begetarianismoa, makrobiotika, ...) harrera ona izan zuten. Hortik etorriko ziren, nire ustez, janariaren kalitatearekiko gaur egun dagoen ardura, eta ekologismoa. Euskal Herrian sasoi horretan hartu zuten indar berezia kooperatibek eta euskera bultzatzeko mugimenduak (gau eskolak, ikastolak, folk kantariak (Ez Dok Hamairu)\nMugimendu honi kontrakultura deitu zitzaion eta aldaketa handiak aurkeztu zizkion munduari, estatuen formen aldaketetan edo iraultzetan sartu gabe. Adibidez, The Doors-eko Jim Morrison kantariaren bizitza irakurri eta murgil daiteke pittin bat mundu-ikuspegi hartan. Drogek hainbat musikari liluratu zituzten beren lan berrietarako sormen-tresna bezala. Zuzeneko ekitaldietan ez zen hain bikain geratzen.\nGeroago garatuko diren aurrerapen teknologikoak eman ziren: esplorazio espaziala, internet, lehen konputadorak (ordenadoreak), laserra, audio-kasetea, organo-transplanteak, ... Musikari dagokionez, anplifikazio sistemak aurreratzen dira. Horri eskerrak egin ahal ziren musika-jaialdi haiek, baina horri eskerrak erreproduzitu ahal izan ziren musika-grabaketak (binilozko diskoak) kalitate onez. Diskotekak deitu ziren eta zuzeneko musika baino merkeago gertatzen zaie dantzatokien jabeei. Horrek musikari interpreteak bazterrean utzi eta musikan aritu nahi zuenak bide sortzaileagoak urratu behar izan zituen disko bidez ezagutarazi eta kontzertu bidez entzuleekin komunikatzeko.\nAEBtik musika arloan eta ideologikoki Californiako estatutik zetozen aldaketa-haizeak orduan. Hortaz, rock eta pop musika, aldiz, Erresuma Batutik ezezik, AEBetatik ere etorri ziren, musika beltza ere barne, horrela Frantzia eta Italiatik etortzen zen abesti korrontea zeharo ahulduz. Musika egiteko eredu edo patroi berriak azaldu ziren, blues zuria eta (John Mayall and The Bluesbreakers, Cream, taste, Jimmy Hendrix...) , adibidez, abestien askoz iraupen luzeagoak batzuetan, lehen sintetizadoreak erabiltzen hasi ziren, kantu berean tenpo eta erritmo desberdinak, formazio anitzeko taldeak azaldu, hirukoteak edo orkestra tamainukoak, estilo fusio berriak ere egin ziren (adibidez hainbat arrakasta izan zuen Santana-rena). Teknologiaz ere baliatuz, gitarra elektrikoak tinbre distiratsuagoa lortzen du eta protagonismo betea erakusten du.\nSormen handiko eta ideialismo handiko sasoitzat joko nuke aipatutako guzti honengatik eta 1970 hamarkadan zehar hedatu bazen ere, munduko gizartearen oso aldaketa bortitz batez bukatu zen 1980 hamarkadaren hasieratik bertatik, baina ez da hemengo gaia.\nBukatzeko, Wodstock-eko galdutako kontzertua deitzen dutena jarri dut ondoren:\nPublicado por Alfon en 17:51 No hay comentarios:\nEtiquetas: Alfonso Guillo, Euskadi Irratia, faktoria, hippiak, woodstock\nPublicado por Alfon en 18:12 No hay comentarios:\nPublicado por Alfon en 19:24 No hay comentarios:\nA2an! Derry tabernaren II urteurrenean\nDerry tabernak bere II urteurrena dela eta, A2an! gonbidatu gaitu festa girotzera. Hona hemen argazki batzuk.\nJaiaren giroketa eta bideoak pantailan\nArriba la ambientación de la fiesta y pantalla con videos de revivals de Youtube\nLa Fender Stratocaster que usa Gabi junto a la Gibson Les Paul\nTxerra Gurrutxagaren partaidetza izan genuen Gabi eta biok "Garraztasuna" kantatzeko orduan.\nPublicado por Alfon en 16:18 No hay comentarios:\nExpresión Sonora Entzun aldizkariaren Denboraren M...


[Galeria] lau plaza, lau sare eta helburu berdina; euskara kalera ateratzea : Oarsoaldeko Hitza\nUrtebete falta den arren, Pasaiako lau barrutietan 2020ko Euskaraldia saretzen hasi ziren larunbatean.\nEuskaraldiko eskuorri batean iazko edizioan izandako bizipenak eta hurrengo urteari begirako nahiak idatzi zituzten.\nPasaiako Euskararen Aholku Batzordeek eta barrutietako herritarrek elkarlanean antolatuta euskarak Trintxerpe, San Pedro, Donibane eta Antxoko plazak hartu zituen larunbatean. Goizetik aurrera ‘Euskaraldia saretzen’ ekitaldiak antolatu zituzten lau barrutietan Euskaraldiaren lehen eta bigarren edizioen arteko erdibidean.\nEuskaraldiaren oinarriak gorpuztuko zituzten ekintza ludiko baten bidez; ahobizi eta belarripresten parte hartzea sustatzea, euskaltzaleen sarea zabaltzea eta euskara plaza publikora ateratzea. Plazetan sare bana topatu zuten herritarrek, haien bizipen eta desirekin hornitzeko.\nEuskaraldiko eskuorri batean iazko edizioan izandako bizipenak eta hurrengo urteari begirako nahiak idatzi zituzten. Eskuorri horiek itsasontzi bihurtu zituzten papiroflexiaren bitartez eta jarraian sarean zintzilikatu zituzten.\nEkitaldiak goizez egin ziren Trintxerpen, San Pedron eta Donibanen eta Antxon arratsaldez. HITZAk, jarraian ikus daitezkeen irudiak bildu ditu.


Atxukale.com | Mutrikuar baten bloga | 2 orrialdea\nKantauriko antxoa …..,izoztuak !!\nAsko estimatzen dudan lehengusu batek antxoak ekarri zizkidan joan zen astean. Askotxo ziran afarirako, eta lehengusuak berak aurreoko batean eman zizkidan azalpenak jarraituz, hurrengo baterako antxoak izoztea pentsatu nuen.\nErrezeta erraza da: Plastikozko ur botila handi bat itxasoko ur garbiaz bete, botilako muturretik antxoa garbiak banan bana sartu, eta zuzenean izozkailura.\nNik ez naukan eskura itxasoko ur garbirik (portuko urarekin ez naiz fidatzen), beraz etxeko urari gatza botata konpondu nuen.\nThis entry was posted in Trikimailuak and tagged antxoak,itxasoa,trikimailuak on maiatza 19, 2012 by tolon.\nLiburuaren nazioarteko eguna dela eta …\nUdako Euskal Unibertsitateko dendan eskaintza berezia jarri dute: Apirilak 23an erosten diren liburuetan %50eko deskontua aplikatuko dute.\nUEUko dendan liburu asko dauzkate, gai ezberdinei buruz eta euskeraz, beraz liburu interesgarri bat erosteko aukera ona izan daiteke.\nNik aukeratu det erosi behar dudan liburua, Aitzol Astigarraga mutrikuarrak idatzitakoa: Robot mugikorrak. Oinarriak\nThis entry was posted in heziketa,kultura and tagged aitzol-astigarraga,irakurketa,liburuak,programazioa,robotak on apirila 20, 2012 by tolon.\nGaur twitter sarearen bitartez albiste honen berri izan det, Eusko Jaurlaritzako Kultura Sailak Legebiltzarrean Euskal Autonomia Erkidegoko Irakurketa Plana aurkeztu duela.\nOso ideia interesgarria iruditzen zait, errealitatea baita irakurtzen duten ume, nerabe eta gazteek emaitza hobeagoak izaten dituztela beraien ikasketetan. Hortaz aparte, irakurtzeak beste mundu bat zabaltzen dizu, ezagutzen ez duenak apenas ulertu dezakeena.\nIkusi beharko da plan honek egingo duen ibilbidea, baina ideia behintzat ona iruditzen zait.\nThis entry was posted in heziketa and tagged eusko-jaurlaritza,irakurketa,kultura on apirila 19, 2012 by tolon.\nEguneraketa (2012/04/28): Kinielak egiten ez naiz ona: Berdeak herri galdeketaren alde agertu dira.\nEguneraketa (2012/04/28):Hau kuriosoa da: Madrilgo PPren gobernua Usurbilgo atez-ateko ereduaren alde\nMutrikun gai hau dela eta sortu den kezkaren inguruan, azken aste honetan bi hitzaldi izan ditugu herrian, lehena ZeroZabor taldearena Udalak antolatuta, eta bigarrena Karlos Ormazabalena EAJk antolatuta.\nBi hitzaldietan egon eta informazioa jaso ondoren, hemen azaltzen det gai honi buruzko nire iritsia. Ezer baino lehenago, abisatzen dizuet luze xamar atera zaidala …..\nEsan zutenaren edukian sartu gabe, aurkezpena bera baloratzerakoan\nZeroZabor taldeak aurkezpen garbia egin zuen. Bi lagun egon ziren bata besteari txanda emanaz argumentuak azaltzen. Aurkezpenean eman zituzten zenbakiak ere esango nuke nahiko erraz ulertzen zirela, eta aurkezpenerako erabili zuten powerpoint dokumentua ere nahiko ondo ulertzen zen.\nKarlos Ormazabalek egin zuen aurkezpena esango nuke ez zela egokiena han batu zen publikoarentzat. Legediari buruz aritu zen, siglaz beteriko terminoak erabili zituen, eta aurkezpenerako erabili zuen powerpoint dokumentuan koloreak ez ziren ondo nabaritzen. Ez dakit dokumentuaren edo kañoiaren errua zen, baina ez ziren ikusten. Hortaz aparte, gardenki bakoitzean testu gehiegi zegoen, letra tamaña txikiegia inork ondo ikusi ahal izateko. Grafikoetan ere antzera. Han batu ginen publikoaren artean ni gazteenetakoa nintzen, eta oraindik bista ona badut ere, aurkezpeneko datu asko ezin irakurrita egon nintzen.\nEsan bezala, edukietan sartu gabe, hitzaldia bera baloratzekotan, ZeroZabor taldeak uste det hobeto planteatu zuela.\nEntzutera joandako jendea\nBehin eta berriz esango det niri neure iritsia neuk neure buruan sortzea gustatzen zaidala. Denek esan behar dutena entzun, eta gero neure hausnarketa egitea. Horretarako joan nintzen bi hitzaldietara, denen iritsiak entzuteko.\nPena eman zidan ni bezela gutxi batzuk ikustea. ZeroZabor hitzaldira joan zen jendearen erdia ere ez zegoen EAJk antolatutako hitzaldian, eta esango nuke (agian hanka barrurarte sartuta) gutxi izan ginela bietan egon ginenak.\nLehenengo Hitzaldian jende asko, adin guztietakoak. Bigarrenean gehienak 65 urtetik gorakoak.\nOso zifra ezberdinak eman ziren bi hitzaldietan, eta horrek esan nahi du norbaitek ez duela egia esaten, edo behintzat norbaitek ez duela egi osoa esaten, eta hori larria da, informazio eza baino arriskutsuagoa baita desinformazioa: Jendeari okerra den informazioa ematea.\nEz diot nik talde bateri edo besteari horren erantzule egingo, ez baitakit zein den egia eta zein gezurra, baina bata dela edo bestea dela, ez zait gustatzen inor ni manipulatu nahian ikustea.\nDatuetan sartuta, aipamen berezi bat EAJko Karlos Ormazabalek esan zuen esaldi bateri. Ez da guztiz literala, baina ZeroZabor taldeak eta Usurbilen eramaten ari diren esperientziaren datuei buruz, honelako zerbait esan zuen: “Datu ofizialak onak dira, baina estraofizialki badirudi datu horiek ez direla benetakoak”.\nNik uste det horrelako gauzak esaten direnean, ezin direla besterik gabe bota, kasu horretan “datu zuzenak” jarri behar direla mahai gainean. Faltsuak badira esan beharra dago eta behar den lekuan denuntziatu, baina benetako datuak emanaz. Horrelako akusazioak datuekin frogatu behar dira, bestela edozeinek bota ditzake fundamentu gabeko akusazioak.\nNiri pertsonalki horrelako jarrerak ez zaizkit batere gustatzen, edonondik datozela ere.\nEzer baino lehenago, eta zaborraren gaia une batez alde batera utziz, honi buruz hausnarketa bat.\nAzken aldian mundu mailan jende asko (gazteak batez ere, baina ez bakarrik) haserre ikusten ari gara politikoen kontra protesta egiten. M15 mugimendua, suminduak eta abar. Jende honek eskatzen duena, zera da, “benetako demokrazia orain”. Eta hau zergatik ? Ba gero eta nazkatuago gaudelako gaur egun dugun sistema politikoarekin.\nAlderdi politikoek 4 urtean behin herriari bozka eskatu eta gero herritarrokin ahazten dira. Hauteskunde garaian bozka alderdi bateri ematerakoan, ez diozu esaten zure izenean nahi duena egin ahal izango duela hurrengo lau urteotan, baina beraiek askotan hori pentsatzen dute.\nArgi dago erabakiak hartzeko aukeratuak izan direla, erabakiak hartu behar dituztela, eta erabakiak hartzeko eskubidea dutela denbora osoan galdeketak egiten egon gabe. Hala ere agintean dagoen alderdi batek ikusten badu hartzen duen erabaki baten aurrean herritar kopuru dexente batean zalantza eta egonezina sortzen dela, neretzat hor beti dago justifikatuta herri galdeketa bat.\nEz det esango binkulantea edo loteslea izan behar denik, baina herriaren hitza entzun egin behar da.\nZein da arazoa ? Ba agintean daudenean alderdi politikoentzat herri galdeketak gehienetan arazo izaten direla, normalean beraiek hartutako erabakia kolokan jarri dezaketelako. Aldiz, oposizioan daudenean, oso tresna demokratikoa dela diote.\nNik 42 urte ditut, eta bozkatzera joateko hainbat aldiz deitu didate, baina beti hauteskundeetan. Inoiz ez det parte hartu herri galdeketa batean, ez didate aukerarik eman. Inoiz ez. Eta Mutrikun izan dira azken urteotan ika-mikak, egon dira proiektu eztabaidatuak, eta garai horretan herriko bi alderdi nagusiek egon izan dira gobernuan, bai Ezker Abertzalea, eta baita EAJ ere. Ez batak eta ez besteak ez du planteatu nahi izan herri galdeketarik.\nKuriositatea daukat Mutrikuko Berdeak kasu honetan herri galdeketaren inguruan zein postura hartuko duten jakiteko. Beraiek izan ziren portu berria zela eta herri galdeketa egitea proposatzen zutenak, baina orain ez dakit ba nik zer egingo duten. Pentsatzen det talde moduan atez-ateko proiektuaren alde egongo direla, eta herri galdeketa bat egin ezkero ez daukat nik oso garbi zein izango litzatekeen emaitza.\nGaldeketaren emaitzak norberaren iritsiaren kontra joateko arriskua egonda, zer egin beharko lukete aurrez herri galdeketen alde egon izan diren alderdi politikoek ? Nik argi eta garbi daukat, lehen ere esan det: Herri galdeketa beti dago justifikatuta, norbera iritsi batekoa ala bestekoa izan, hori baita demokrazia.\nNire kiniela honetan gauza kuriosoak gertatzen dira:\nEzker Abertzalea: beste gai batzuei buruz herriari hitza eman behar zaiola esaten duen lehena, zer egingo du orain ? Aldundian dagoen bere alderdiak ez dizkio gauzak erraz utzi. Nik uste det galdeketaren kontra azalduko direla. Ez dezagun ahaztu portuaren eztabaida egon zenean ez zuela herri galdeketa bultzatu.\nEAJ: Orain herri galdeketa eskatzen ari dira, baina beraiek gobernatzen egon izan direnean, ez dute horrelakorik inoiz bultzatu.\nBerdeak: Portuaren eztabaida egon zenean hor ibili ziren jotake galdeketa eskatzen, eta koherentziaz horren alde egin beharko lukete orain ere, nahiz eta beraiek kontrako iritsia izan. Nik uste det ez dutela galdeketaren alde egingo.\nBeraz, kiniela honetan asmatzen badet, aurrez bagenekiena aterako da: alderdi politikoen koherentzia ez dela oso handia izaten.\nGaldeketaren alde daudenek diote Udalak herritarroi erabakia inposatu nahi digula, erabakia guri galdetu gabe hartu duelako. Egia da.\nEgia da, baina egia da baita berdina egin izan dutela aurretik pasa diren guztiek ere, aurrekoek ere erabakiak inposatu egin dizkigute. Lehen esan det, nire 42 urteotan behin ere ez da egon Mutrikun herri galdeketarik, eta gai “beroak” izan ditugu.\nAgian inposaketa diotenean zera esan nahi dute, erabakia ez duela Mutrikuko Bilduk hartu, erabakia Donostian hartu dutela. Esango nuke hori ere egia dela.\nBaina, zenbat erabaki hartzen dituzte alderdi politikoen buruzagi nagusiek (kolore guztietakoak) eta gero hori txukun eta zintzo errepikatzen dute kolore berdineko udal taldeetako ordezkariek ? Tristea da, baina talde politiko guztiek egiten dute.\nBeraz, inposaketaren gai honetan: Zozoak beleari, ipur beltz. Danak dira berdinak.\nZoritxarrez gai hau politizatu egin da, Euskal Herrian beti gertatzen zaigun bezala. Nire ikuspegi xumetik, ez zait normala iruditzen alderdi politiko batek A edo B esaten duenean, bere jarraitzaile guztiek A edo B esatea. Denok izan beharko genuke gure iritsi propioa eta pentsamendu kritikoa, iturri ezberdinetik edan eta gure erabaki propioak hartzeko.\nBilduk kudeatzen dituen Gipuzkoako Udalerri guztietan atez ateko sistema jarri behar dutela jakin ondoren, burura galdera hauek etortzen zaizkit:\nBilduri bozkatu dioten guztiek daude aldaketaren alde ? Esango nuke ezetz, batzuek ondo ikusiko dutela eta beste batzuek ez.\nOposizioan dauden alderdiei (EAJ/PSE/PP/eta abar) bozkatu dizkieten guztiek aldaketaren kontra daude alderdi hauek kontra daudelako ? Lehen erabili dudan argudio berdina erabiliz, ezetz esango nuke, batzuk alde eta besteak kontra egongo direlakoan nago. Eta ez hori bakarrik, alderdi bakoitzean ere egongo dira buruzagi batzuk alde eta beste batzuk kontra, nahiz eta hauek alderdi bakoitzaren erabakia onartu.\nZoritxarrez, uste det erabaki hau Bilduk hartu beharrean EAJk hartu izan balu, orain kontra dauden asko alde egongo liratekeela, eta aldiz, orain alde dauden asko horren kontra jarriko liratekeela, gaiaren funtsa aztertu beharrean, askotan mezulariaren koloreari begiratzen diogulako eta berak dioena itsu-itsuan errepikatu.\nEta orain, zaborraren arazoari buruz nire iritsia\nAlderdi politikoei egurra eman ondoren, ni neu ere busti beharko naiz, ezta?\nLehenengo hitzaldian #ZeroZabor filosofia azaldu zuten, garrantzitsua dela ahalik eta zabor gutxien sortzea, sortzen ez den zaborrak arazorik ez digulako ematen. Honek ez dauka bilketa sistemarekin zer ikusirik, guztientzako balio du, eta gizarteak hontaz kontzientzia hartu behar du. Gutako bakoitzak zer egin dezake ?\nKontsumitzaile garen neurrian, gure erosketak egiterakoan zabor gutxien sortuko dituzten produktuak aukeratu\nAdibidez, arraintegietara joaten garenean, tuper-a eraman, eta poltsak kontsumitzeari utzi (gure etxean asteburu honetan hasi gara hau egiten).\nHerri batzuetan esnea erosterakoan berrabiltzen diren botilak erabiltzen hasiak dira, eta horrela tetrabrik gutxiago kontsumitzen dituzte.\nBirziklagarriak diren poltsak erabili, plastikozkoak alde batera utziz\nIruditzen zait herritarrok arazo honen kontzientzia ez dugula izan orain arte. Entzun ditudan diskurtsoetan bazirudien herritar guztiok barneratuta genuela arazoa, baina nik esango nuke ezetz.\nAzken hilabeteotan telebistan alderdi politikoek izan duten eztabaidak direla eta, zerbaitetaz konturatu gara, baina orain arte ez dut uste herritarrok horri buruzko informazioa jaso dugunik. Esango nuke gehienontzat arazo berria dela, ez berria delako, baizik eta orain arte ez garelako bere garrantziaz jabetu, eta hori administrazioen errua delakoan nago, informazio hori lehenago zabaldu behar zelako.\nEta honek ez du laguntzen jendearen babesa lortzen: gure eguneroko ohiturak hainbeste aldatzeko, arazoaren garrantziaz jabetu behar gara, eta jendeak ez badu arazoa barneratzen, zailago izango da beraien inplikazioa lortzea.\nOrain arte izan ditugun sistemen porrota\nEsan dudan bezela, orain arteko sistema (kontenedoreak) estetikoagoa izan da, baina ez du funtzionatu. Zergatik ? Gure erruagatik.\nNik ez nuke esango sistema bera “txarra” denik. Sistema guk egin dugu txarra urteetan behar zen bezala erabili ez dugunean. Guk egin dugu txarra gure kontzientziari eman behar genion astindua eman ez diogunean. Errua gure da.\nZeroZabor hitzaldiko datuak: Zenbakiak argiak dira: Betiko sistemarekin birziklatzen den kopurua oso txikia da. Oker ez banabil Debabarrenean %20 inguruan gabiltza, atez ateko sistemarekin %80ra heltzen ari diren bitartean.\nEAJk antolatutako hitzaldian esan zuten atez-ateko sistemarekin %80ra ez zela heltzen, %60 ingurura heltzen zela. Uste det ere esan zutela gaur egun Gipuzkoan %40 inguru birziklatzen dela.\nIkusten dezuen moduan, datu oso ezberdinak eman zituzten, eta honek ez digu gure hausnarketan laguntzen 😦\nHala ere, bietan onartzen zen atez-ateko sistemarekin askoz gehiago birziklatzen dela. Eta zergatik honelako igoera handiak ? Jendeari ez zaiolako besterik geratzen. Proposatzen den sistema berriarekin birziklatzera behartuta gaudelako..\nHonen aurrean norbaitek esango du: “Eta ez badut nahi birziklatu ? Zergatik behartu behar naute? Hau inposaketa da” eta besteak erantzungo dio: “Eta ospitalean edo ikastolan edo autobusean zigarroa erre nahi badut ? Orain dela 20 urte leku guzti horietan erretzeko arazorik ez zegoen eta orain ezin dut. Hori ere inposaketa da”.\nOhiturak aldatzen doaz, eta ziklo berrietara egokitu beharra dugu, batez ere orain arte eraman duguna jasangarria ez dela ikusten denean. Eta ez dezagun hau ahaztu: Jasangarria ez bada, gure erruz da. Lehen esan dut eta errepikatzera noa: Orain arte izan dugun sistemak ez du funtzionatu guk ez dugulako ondo erabili, aukera izan dugu eta ez dugu aprobetxatu. Aukera izan dugu gehiago birziklatzeko, baina zer egiten dugu kontzientzia hau ez duten eta ezer birziklatzen ez dutenekin ? Orain arte, beraien portaera txarra denon artean ordaintzen aritu gara.\nKontaminatzen duenak, ordaindu behar du, eta kontaminatzen ez duenari saritu egin behar zaio.\nHonetara ez gaude ohituak, …., edo bai ? Hau beste era batera planteatuko dugu: Guraso garenok gure seme-alabei txikitatik gauzak ondo egin behar direla erakusten saiatzen gara. Eta nola egiten dugu ? Gauzak ondo egiten dituztenean saritu, eta gauzak gaizki egiten dutenean ondo nola egin behar den erakusten saiatzen gara.\nBide zuzena erakutsi arren behin eta berriz gaizki egiten badu, saria-zigorrera jotzen dugu. Gaizki portatzen denean, zigorra erabiltzen dugu (goxorik gabe, telebista gabe, pagarik gabe, …), eta gauzak ondo egiten duenean, saria erabiltzen dugu.\nGure kasuan, herritar denok tasa berdinak ordaintzen ditugu, gure beharrak ondo edo gaizki bete arren, denok sari berdina dugu, tasa berdinak ordaindu behar ditugu. Baina ez birziklatzeak ondorioak ditu:\nOsasun eta ekologia aldetik begiratuta, mundua pozoitzen eta baliabide naturalak agortzen ari gara.\nEkonomia aldetik, Udalek gastu handiak dituzte herritarrok sortzen ditugun zaborrei irtenbide bat emateko, eta ez dezagun ahaztu, diru hori denon poltsikotik ateratzen da.\nZergatik ez dugu ordaintzen kontaminatzen dugun arabera ? Guztiok ezagutzen ditugu gure inguruan ezertxo ere birziklatzen ez duten pertsonak, zabor guztia poltsa berdinean sartu eta betiko kontainer berdera botatzen dutenak. Pertsona hauek sortzen ari diren gastuak guztion artean ordaintzea logikoa al da ?\nNeguan argi indarra edo gasaren faktura asko igotzen da. Herritar batek berogailua topera jartzen badu etxea 25 gradutan mantentzeko, badaki hile bukaeran faktura handia helduko zaiola. Etxeko argi guztiak piztuta dituenak ere badaki horrek bere kostua izango duela. Aurreztu nahi duenak aldiz, badaki 19-20 gradutik gora joatea ez duela merezi, eta behar ez denean argiak itzali behar direla. Bakoitzak bere faktura ordainduko du, bere erabileraren arabera.\nArgi indarrarekin eta gasarekin gertatzen dena ez da zaborrarekin gertatzen, eta hori ere ez da bidezkoa. Ez birziklatzeak gizarteari kalteak eragiten badizkio (osasunean eta ekonomian), ezinbestekoa da portaera hauek kontutan izango dituen sistema bat eratu eta martxan jartzea, ezin dugu orain arte izan dugun sistema mantendu.\nAtez-ateko sistema vs. 5. Kontenedorea\nAtez atekoak duen arazorik handiena, estetikoa da, eta ez da arazo txikia. Kaleetan jarriko diren pertxa horiek ez dira politak. Lur azpian sartzen diren kontainerrak askoz txukunagoak dira, ez dira hainbeste ikusten, eta zaborra barruan geratzen denez, paisaian inpaktu gutxiago dute.\nPertxa hauek hutsik daudenean ez da hainbestetarako, baina zaborra jaso aurretik poltsaz beteta daudenean eskaintzen duten argazkia ez da herriko postal batean jarriko genukeena. Eta hori hala onartu beharra dago. Eta sistema ezartzen bada, ahal den neurrian imajinazioa erabili soluzio bat aurkitzeko, …, ez dakit posible ote den.\nUsaiaren argumentuan aldiz ez det sinisten. Gure etxean azken bi urteotan organiko guztia berziklatzen ari gara. Koñauak baserrian astoa, txerria eta txakurrak ditu, eta gure organiko guztia bertara eramaten degu. Guzti guztia, eta astean behin. Txarriaren janaria (batez ere fruta eta barazkien hondakinak) tapa duen balde handi batean gordetzen dugu, sukalde alboan dugun “tenderetian” daukaguna, eta txakurrentzako jana (gure jatorduetako sobrantea) tuper handi batean (edo bitan) gordetzen dugu nebera barruan (hotza dagoenean, tenderetean bertan).\nEz du usainik botatzen, eta aste osoan izaten dugu gordeta, beraz sistema berria ezarriko balitz bi egunetik behin atera behar horrek ez dut uste usai aldetik arazorik sortuko lukeenik. Esan bezala, guk 7 egunetan izaten dugu.\nOrganikoa jasotzeko 5. kontainerra jarriko balitz zaborren arazoa zein punturarte konponduko litzateke ? Arazo estetikorik ez litzateke sortuko, baina birziklatzen denaren bolumena behar dugun heinean igoko litzateke ?\nErantzuna baiezkoa izatea gustatuko litzaidake. Sistemaren bat egotea paisaia “apurtu” gabe jendeari birziklatzen behartzeko, edo birziklatzen ez duenari bere hileko faktura igotzeko (gasarekin eta argi indarrarekin egiten diguten bezela), baina ez det ikusten hori egiteko aukerarik.\n5. kontainerra jarrita birziklatzen ez duen jendearen ohitura txarrak nola zuzendu ? Nola saritu gauzak ondo egiten duenari ? Gaur egun papera, plastikoa eta beira birziklatzeko sistemak ez badute ondo funtzionatzen hainbat pertsonak ez dituztelako erabiltzen, beste bat gehitzearren arazoa konponduko litzateke ?\nGakoa hemen dagoela uste det:\nAtez-atekoa: Birziklatze tasa oso handiak, baina estetika aldetik zatarra. Saria-Zigorra sistema ahalbidetzen du, birziklatzen duenari bonifikazio edo hobarien bitartez sarituz.\nKontenedore sistema: Birziklatze tasa txikiak, baina estetika arazorik gabea. Birziklatzeak ez du ez saririk, ez birziklatzea doan ateratzen da.\nBusti behar nintzala esan det, eta hemen nire iritsia: prest nago atez-ateko sistema berriari aukera bat emateko. Hau ez da hil ala biziko erabakia, beraz probatu eta urte batzuk pasa ondoren ez duela funtzionatzen ikusiko balitz, beti egongo litzateke atzera bueltatzeko aukera. Nere ustez ez da “sistema on bat”, baina gauzak ondo egiten duenari saritzeko dagoen sistema bakarra dela esango nuke, eta estetikari baino horri garrantzi handiagoa ematen diot.\nAldaketaren aurrean jendeak beldurrak ditu, eta normala da. Gizakiok aldaketa guztien aurrean beldurra izaten dugu, egoera berrietara nola egokitu, …., eta beldur eta zalantza horiek ondo kudeatu beharra dago.\nInformazioa izan daiteke beldur hauek uxatzeko tresnarik onena. Informazioa eta partaidetza, baina batez ere informazioa, eta batez ere adineko jendeari. Eguneroko ohiturak aldatzea ez da hain zaila, baina jendeak ondo ulertu behar du zergatia, ulertzen duenak hobeto inplikatuko delako.\nDatuak izan behar ditugu, eta datu onak, datu zuzenak, datu ez-manipulatuak. Eta datu hauek publiko egiteko eskaera egiten diet bi aukera desberdin hauek bultzatzen ari diren taldeei.\nEskaera zuzena Udalari\nZalantza asko daude: proiektu hau bideragarria izango den ala ez, zenbat kostatuko zaigun Mutrikuarroi aldaketa hau, zenbat garestituko zaizkigun tasak, eta abar.\nAukera duzue, datuak zuen esku daudelako, herriari ondo landutako datuak emateko. Zenbat ordaintzen duen Mutrikuk zaborrak jaso eta “desagerrarazteko“, zenbat birziklatzen dugun gaur egun, kostu hauek nola aldatuko diren atez-ateko sistemarekin, eta abar. Datu hauekin txosten bat egin, eta Mutrikuko Udaleko web gunean jarri, interesa dugunok era errez batean (eta paper gehiago sortu gabe) ezagutu ditzagun.\nHona heldu bazara, eskerrik asko, nahiko txapa luzea izan da eta.\nAtez-ateko sistemaren aurkakoak: http://zaborraz.blogspot.com.es/\nZeroZabor plataformak publikatu duen atez-ateko sistemari buruzko informazioa: http://www.gipuzkoazz.com/zerozabor/atez-ateko-bilketa/atez-ateari-buruzko-oinarrizko-azalpena-explicacion-basica-del-puerta-a-puerta/\nThis entry was posted in Udala and tagged 5.kontenedorea,atez-ate,mutriku,zaborra,zerozabor on apirila 15, 2012 by tolon.\nScratch umeei bereziki zuzendutako aplikazio informatikoa da. Ezaugarri oso interesgarriak ditu, eta horregatik hasi naiz honekin jolasten. Oraindik beta fasean dagoen nire lehen jolasa aurkezten dizuet, ea zer iruditzen zaizuen.\nSorgina Piruliña oso okerra da, eta geziren batek jotzen dioenean, edozer botako du. Kontuz, zerbaitek daletzen badizu, bizitza bat kenduko dizu eta !!\nGizontxoa mugitzeko: a eta s erabili\nApuntatzeko: Eskuin eta ezkerreko geziak\nGezia jaurtitzeko: Espazioko tekla (zuriunea)\n50 gezi dituzu, horiek bukatzen direnan jokua bukatzen da. Zure punterixa nolakoa den jakitzeko markadorea ere badezu, apuntatu ondo. Ea zenbat puntu lortzen dituzun. 🙂\nScratch eguneko gunean irakurri dezakezuen informazioaren zati bat jartzen dizuet. Auskalo, agian ez dago urruti Mutrikun ospatuko den lehen Scratch Eguna.\nAplikazio honek, interfaz errez baten bitartez ordenagailuen programazioari lotutako kontzeptuak ikertzeko eta esperimentzatzeko aukera eskeintzen du. Scratchek ikasgelan, besteak beste, hurrengo aukerak eskaintzen ditu:\nPentsakera logiko eta algoritmikoa garatzea\nEra ordenatuan eta metodikoan arazoak ebazteko metodoak garatzea\nNork bere lanari buruzko autodiagnosia egiteko ohitura garatzea\nNork bere ideiak zalantzan jartzeko ahalmena garatzea\nAbiapuntu sinpleetatik emaitza konplexuak lortzeko aukera\nNorberaren gaitasunen arabera, erritmo egokian lan egiteko aukera\nKontzeptu matematikoak ikasi eta bereganatzeko/barneratzeko aukera: koordenatuak, aldagaiak, algoritmoak, ausazkotasuna\nProgramazioaren oinarriak ikasteko aukera\nBaliabide desberdinak erabiltzeko aukera: soinuak, irudiak, testuak, grafikoak…\nEzagutzaren trukearen bitartez elkarrekiko ikasketa ahalbideratzea\n<a href=’http://scratch.mit.edu/projects/parreitu/2451830′><img src=’http://scratch.mit.edu/static/projects/parreitu/2451830_med.png’ width=’425′ height=’319′ alt=’Scratch Project’></a>\nThis entry was posted in heziketa,teknologia and tagged programazioa,scratch,teknologia,umiak on apirila 6, 2012 by tolon.\nGaur Mutriku osoa ohar honekin josita ikusi dugu.\nUdal taldeak lanean jarri zenetik 100 egun pasa direla eta, Zabiel Kultur Etxera deitzen digu herritar guztioi beraien lanaren berri ematera. Ondo dago nere ustez zer egin duten eta zer ezin izan duten egin herriari jakitera ematea.\nHau ikusi, eta galdera etorri zait burura: “Mutrikuko Udaleko web gunean jarriko al zuten deialdia ?” Zoritxarrez, espero nuen erantzuna aurkitu det: ez, web gunean ez dago ezer honi buruz.\nEz dakit beste herrietan, baina Mutrikuko kasuan hau arazo endemikotzat jo dezakegu. Ez da gaur egun dugun udal taldearekin bakarrik gertatzen, lehendik egon diren guztiekin ere berdina gertatu izan da, kolore desberdinetako taldeak, baina Internet-ekin jokabide berdintsua.\nDenok dakigu ate guztietan oharrak jarrita biztanle guztiok jasoko dugula mezua, baina horrek ez du kentzen honelako gauzak Udalak duen web gunean publikatu ezin daitezkeenik. Helburua mezua ahalik eta gehien zabaltzea bada, zergatik ez bide hau “ere” erabili ?\nEgia esan behar badet, neri amorru dexente ematen dit talde politiko “guztien” jokaera den hau: hauteskunde garaietan inor baino modernoagoak direla pentsa dezakegu: sare sozialak erabiltzen dituzte, edozein politikok bere bloga du, youtubera bideoak igotzen dira, …., demaseko mugimendua ikus dezakegu Interneten, baina zoritxarrez hori azkar itzaltzen den argia izaten da …\nHauteskundeetako garai horretan, helburu konkretu horretarako denak konturatzen dira Internet komunikazio tresna itzela dela, baina gero badirudi ahaztu egiten zaiela. Zergatik ? Ba benetan ez dutelako ikusten komunikazio bide hau, ez dutelako sentitzen tresna honek daukan garrantzia. Hauteskundeetarako agian norbaitek (alderdi politiko bakoitzeko komunikazio goi arduradunak edo …) esaten die hori erabili behar dutela, baina gero ahaztuta geratzen da.\nInternet, komunikatzeko tresna\nBai, Internet definitzeko era asko egongo dira, baina konturatzen bagara Interneten erabiltzen ditugun tresna gehienak komunikatzeko dira: posta elektronikoa, txatak, blogak, sare sozialak, bideoak, …., oso era merkean demaseko eragina lortzen duten tresnak dira.\nEta nola erabili dezake Mutriku bezelako herri txiki batek tresna guzti hauek ? Ba oso erraza da, ez du gain kosturik, eta ez du orain egiten den lana baino gehiago eskatzen. Nik hemen zenbait ideia botatzera noa, baina hortaz aparte seguru gauza asko ere egin daitezkeela:\nMutrikuko web gunea egiteko aukeratu zen teknologia oso ona denez, Udalak nahi duen informazio guztia bertan publikatu dezake, bakoitza dagokion atalean.\nAtal bakoitzean publikatzen diren albisteetan hala nahi izan ezkero, herritarron erantzunak ere jaso daitezke, herri partaidetza bultzatuz. Erantzunak publikatuta ikusi aurretik, norbaitek moderatu ditzake.\nAtalka, edo gune osoa hartuta, publikatzen diren albisteak posta elektronikoz bidaltzerik ere egongo litzateke. Web gunean informazioa publikatu eta berehala arpidetuta dagoen herritar bakoitzak bere postontzi elektronikoan jasoko luke.\nAlkateak bere bloga izan ahal izango luke, bera zuzenean herriari zuzentzeko behar denean erabiltzeko . Alkateak esan det, baina posible litzateke ere talde politiko bakoitzak bere komunikazio gunea izatea Udaleko web gunean.\nHile honetan bertan Hitzan irakurri ahal izan dugunez Udalak herritarroi batzordeetan parte hartzeko deia egin digu . Ez da ideia txarra herritarron inplikazioa bilatzea, baina nik hor zerbait gehituko nuke: jendearen inplikazioa lortzea ez da lan erraza izaten, baina agian errazago izango litzateke batzordeetan egiten den lanaren berri web gunean egongo balitz. Demagun bederatzi batzorde daudela; bakoitzak webean bere txokoa izango balu, hartzen diren erabakiak, jorratzen diren gaiak, eta abar euren txokoan publikatuz, agian norbaitek hori bere interesekoa dela ikusi eta animatuko litzateke. Ez dela inor animatzen ? Ba gutxienez informazio hau publikatuz komunikazioa asko hobetuko litzateke, hori behintzat irabazita.\nIkusten dezuenez hauek adibideak baino ez dira, baina gaur egungo egoera zein den ikusita, asko hobetu daitekeela argi dago.\nZuetako norbaitek uste al du hemendik eta lau urteetara Donostian egiten den bezela, plenoak zuzenean Internet bidez transmititzera helduko garenik ? Portzierto, doako zerbitzuak erabiliz eta euro bakar bat ere gastatu gabe ?\nOharra: Idatzian argi dagoela esango nuke, baina badaezpada ere argi lagatzeko: mezu hau ez doa gaur eguneko udal taldeari kritikatzeko asmoarekin, izatekotan, egon diren guztiei zuzendutakoa izango litzateke, baina beti ere kritika konstruktiboak egiten 😉\nThis entry was posted in Kategoria gabe,teknologia,Udala and tagged albisteak,internet,komunikazioa,mutriku,partaidetza on urria 25, 2011 by tolon.\nTelefono mugikorra erabiltzeak minbizia eragin lezake ? (II)\nGai honek eztabaida asko sortu izan du azken urteotan. Nik onartzen det inork ez dakiela zientziak gai honi buruz hemendik eta 100 urtera zer esango duen, agian egia izango da teknologia hau kaltegarria dela eta 100 urte behar direla hori frogatzeko, baina izango ez balitz zer ?\nBatzuk diote inork ez duela kontrakoa frogatu, hau da, inork ez duela frogatu kaltegarriak ez direnik, baina hori, nire lagun batek twitter-en zioen moduan, argumentu maltzurra da. Honi erderaz “Prueba diabólica” deitzen zaio. Wikipediako artikuluan ondo azaltzen da, irakurtzea merezi du.\nHala ere batek baino gehiagok esango du badaezpada ere, zai egotea merezi duela: “badaezpada egon gaitezen adibidez 50 urte teknologia hau aztertzen, eta gero kaltegarria ez dela ikusten bada, erabili dezagun“.\nPentsa dezagun une batez nolakoa izango zen mundua orain dela 100 urte, irratia asmatu zenean, erabaki hauxe bera hartu izan balute: besteak beste ez genituzke gaur egun ditugun komunikazio sistemak izango, gaur egun gizakiok erabiltzen ditugun eta bizitza errazten diguten asmakizun asko ez ziren existituko.\nGarai batean mitoak eta erlijioak agintzen zuten, jendeak ez zuen kulturarik, eta itsu-itsu jarraitzen ziren gutxi batzuen esanak, herritar xumea oso erraz manipulatzen zen. Gaur egun kultura oso zabaldua dago, ia edozeinek egin ditzake goi mailako ikasketak eta zientifiko onak ditugu, baina kontraesana badirudi ere, askotan nahiago izaten dugu zientziak dioena baztertu eta batzuen susmoei, intuizioari eta bibrazioei kasu gehiago egiten diogu.\nEta ohitura hau oso zabaldua dago. Orain dela egun batzuk hil da Steve Jobs, Apple enpresaren burua, baina publikatu dena egia bada, bere bizitza salbatu zezaken operazioa 9 hilabetez atzeratu zuen, dieta berezi bat jarraituz osatzeko esperantzaz. Azkenean operatu zuten, baina beranduegi.\nGonbidapentxo bat: EITBko Escepticos programan gai honi buruz esandakoa ikusi, eta gero bakoitzak pentsa dezala nahi duena, baina informatuta behintzat.\nThis entry was posted in teknologia and tagged minbizia,mugikorrak,osasuna,wifi on urria 12, 2011 by tolon.


Herritarrek bultzatutako Iruñeko herri haur eskola berria sostengatzeko kanpaina hasi da\nIruñeko Udalak euskarazko plaza publikoak murriztu ondoren, Iruñeko Iparraldean irekiko dute euskarazko haur eskola irailean. Finantzazio kanpaina sostengatzera deitu dute ekimena bultzatzen duten guraso eta herritarrek.\nIruñean haur eskolen alde egindako mobilizazioa.\nAurre-matrikulazio datuak aztertu ditu HE Gurasoak plataformak. COVID-19ari beldurra edukitzeak eragina eduki duela diote. Baina batez ere, euskara eskaintza nabarmen murrizteak eta iparraldera zokoratzeak Iruñeko hegoaldean bizi diren asko beste ereduetara jotzea eragin duela azpimarratu dute. Plataformak 70 familia baino gehiagorekin kontaktuan ibili da azken aldian eta gehienak sare publikoan onartu dituzte, bai euskaraz eta bai erdaraz. Jakina den bezala, guraso elkarte hau sare publikoko ez onartutako familiekin konprometitua zegoen batez ere Decathlon ondoan irekiko duten Herri Haur Eskolako plazak osatzeko.\nMatrikula definitiboa egin baino lehen, erderara jo duten edo itxaron zerrendetan gelditu diren familiei harremanetan jartzeko deia zabaldu nahi dute proiektua bere osotasunean azaltzeko eta euskararen eskaria ikusarazteko. Plataformak herri haur eskola edo beste edozein irtenbide indibidual edo kolektiborekin lagundu nahi dio baztertua izan den edozein familiari. Gogorarazi dute beraien Herri Haur Eskola joan eta etorriko haur eskola dela, iraungitze data duena eta bokazio publikoko haur eskola. Ordutegiak, umeen onarpen baremazio, hezitzaile hautaketa, tarifak, ildo pedagogikoa, nutrizio plana eta beste edozein arlo, sare publikoaren simulazio bat egitea dute helburu. Beraiek esaten duten bezala, “Iruñeko Udalaren hamabigarren haur eskola edo Nafar Gobernuaren seigarrena izango gara”.\n“SOS Euskara Iruñan” leloarekin finantziazio kanpaina martxan egongo da hurrengo astetan itsulapikoa.eus-en. Plataformak euskaltzale komunitateari ekarpenak egiteko eskatu dio. HE Gurasoak plataformak dioenez, Iruñeko udalaren murrizketek eta Nafar Gobernuaren omisioak euskararen eskaera baldintzatu eta jaitsi nahi dute, gero euskarazko haur eskoletan suertatzen dena hurrengo hezkuntza sektoreetara transmititzeko\nKanal hauetan artxibatua: Hezkuntza | Euskara Nafarroan | Zentral IruÃ±ea


Z belaunaldiaren umorea: Berbetan! – 07 – Hala Bedi\nAzken Hatsa taldea\n2021 – 2022 PARRILA\nΚάτω τα χέρια\nAutotune o Barbarie\nLa Bola Loca\nFilosofía para Mentes Inquietas\nMundu Berria(e)ko Un Mundo Nuevo\nHala Bedi > Podcast-ak > Sozialak > berbetan > Z belaunaldiaren umorea: Berbetan! – 07\nBerbetan: Z belaunaldiaren umorea: Berbetan! – 07\n27 azaroa, 2021 Berbetan 0\nGaurkoan Z belaunaldiak haien arazoei aurre egiteko duten tresna nabarienari buruz arituko gara: umoreari buruz. Umore beltza, osasun mentala eta memeak izango ditugu hizpide. Berbetan egongo gara!\nBerbetan: Z belaunaldiaren umorea: Berbetan! - 07\n← Albisteak, nobedadeak eta asteko gutizia 3 Kortxean\nPatioa 2.0 →\nSuscribe to Berbetan's Podcast-ak


Desinfekzio lanak burutu ditu aldundiak eskualdeko hainbat zentrotan : Bidasoko Hitza\nDesinfekzio lanak burutu ditu aldundiak eskualdeko hainbat zentrotan\nCovid-19aren hedapena eteteko asmoarekin, Irungo Caser Residencial Anakan eta Hondarribiko Caser Betharram zein Uliazpi zentroetan garbiketa lanak egin dituzte suhiltzaileek.\nSuhiltzaileek desinfekzio lanak egin zituzten atzo Irungo Caser Residencial Anaka zein Hondarribiko Betharram zaharren egoitzetan, eta Uliazpi aniztasun funtzionala duten pertsonen zentroan. Gipuzkoako Foru Aldundiak atzo goizean (hilak 24) zabaldutako zenbaki ofizialen arabera, Covid-19ak jota zeuden hamalau gaixo Anakako egoitzan (horietako bi Donostiako Gurutze Gorriaren Ospitalean daude, larri), beste hiru Betharramen, eta hamabi Uliazpin. Larunbatean amaituko dituzte desinfekzio lanen lehen itzulia.\nEider Mendoza aldundiko bozeramaileak ohartarazi duenez, garbiketa eta desinfekzio lanen helburua gaixotasunaren «hedapenari aurre hartzea da». Larunbatean bukatuko dituzte garbiketa lanak Gipuzkoako zentro guztietan. Izan ere, lehenik eta behin zentroetako gune komunak, korridoreak, sarrerak, ateak… desinfektatzen dituzte hipokloritoa oinarri duen soluzio bat erabiliz. Logelak enpresa espezializatu batek desinfektatuko dituela jakinarazi dute.\nEgoera honen aurrean hainbat neurri biltzen dituen Txoke Plana martxan jarri du diputazioak. Horren baitan Gipuzkoako egoitzetako erabiltzaileei eta senideei zuzendutako babes psikosozialerako arreta zerbitzu berezia abiatu du erakunde publikoak. Bihartik aurrera egongo da martxan zerbitzua 900 43 43 43 telefono zenbakian.


Osasun zerbitzuak (eu) - Sorapedia\nOsasun zerbitzuak (eu)\n1 Osagile "ofizialak" eta osagile "askeak"\n2 Udal osasun zerbitzuak\n2.1 1580ko zirujaua\n2.2 1598ko medikua\n2.3 1777ko medikua\n2.4 1863-1866ko udal medikua\n2.5 XX mendeko udal osasun zerbitzua\n3 XX mendeko mutuak\n4 Babesetxeko eritegia eta ospitalea\nOsagile "ofizialak" eta osagile "askeak"\nOsasun zerbitzuak bi motakoak izan dira: "ofizialak" eta "libreak".\nZerbitzu ofizialak medikua, zirujaua eta botikarioa izaten ziren. Teorian, ikasketak egindako gizonak ziren (nahiz eta garaiko maila oso ona ez izan). Gaixoei kobratzen zietenaren gain, askotan, medikuak edota zirujauen kasuetan, Udalak oinarrizko soldata ordaintzen zien gaixo pobreak ere artatzeko.\nBestaldetik zerbitzu "askeak" izaten ziren: osagileak, petrikiloak (hezurrak osatzeko), saludadoreak (familia bateko zazpigarren semea, amorrua sendatzeko ahalmena zutenak), emaginak, belarrak eta ukenduak prestatzen zituztenak... Zerbitzu ofizialeen paraleloak izaten ziren (eta askoz zaharragoak) eta, orokorrean, oinarri teorikoen gabekoak.\nOsagile "ofizialak" gizonak ziren denak, baina "ez ofizialetan" denetik zegoen. Lan batzuk (emaginak) andreentzat zeugen gordeta.\nOsagile ofizialek herrietan lan egiten zuten, baserrietara gutxitan joaten zirela; eta garestiagoak ziren. Legea beren alde zuten, eta inoiz bestion konkurrentzia sentitzen bazuten auzitan sartzen zituzten, konkurrentzia deusezteko (nahiz eta batzutan osagile ez ofizialek musutruk lan egin).\nUdal osasun zerbitzuak\nSoraluzen udal medikua eta zirujaua izaten zen. 1580 urtean Soraluzeko zirujaua zen Juan de Churruca hil zen, eta gaixo larrienak Bergarara joaten ziren. Zirujau berria ekartzeko batzordea izendatu zuten, bi kaletar eta beste bi baserritarrek osatua.\nSegururena, kontratatu zuten zirujau berria Sebastián de Jauregui izango zen, nafarreria izurritean bera agertzen da herriko zirujaua eta.\n1598ko izurria Soraluzen sartu zenean, herrian ez zen medikurik. Orduan Udalak probintziari eskatu zion medikua bidaltzeko. Eta irailak 11an agindu zioten bidaliko zituztela... baina horretarako udalak 600 erreal aurreratu behar zituela.\nSoraluzeko Udalak demandan egin zuen, aurreko urtean probintziak ordaindu zituelako Donostiako medikuak guztion onerako dela eta. Baina donostiarrak esan zuten ez zituztela izan halako laguntzarik.\nIzurria zela eta, Udalak soldata igo zion orduko zirujauari, Sebastian de Jauregui. Gainera, hitzartu egin zuten baserriei egindako bisitagatik erreal eta erdi kobratuko zuela. Honetaz gain, Sebastiàn de Jaureguik artatutako gaixoei aparte kobratzen zien.\nMediku deialdia (Gaceta de Madrid 1863/09/07)\nUrte honetan Francisco Antonio Zubeldia Zabala zen herriko medikua. Alegian jaioa (1749), Altzon ezkondu zen (1775) Maria del Carmen Dorronsoro Olaberri anderearekin (Tolosa, 1756), eta laster Soraluzera etorri ziren.\nBertan zeudela José Benigno seme nagusia jaio zen (1777 urtean), medikua hau ere, XIX mendeko lehen erdialdean Bilbaon udal mediku titularra aritu zena.\nFrancisco Antoniok eta Maria del Carmenek ez zuten asko iraun Soraluzen, hurrengo urtean Mutrikuan zeuden eta. Handik Deba, Azkoitia, Donostia... Francisco Antonio leku askotan aritu zen.\n1863-1866ko udal medikua\nXIX mendean ere, Udalak medikua kontratatzen zuen. Deeialdiak, inoiz, Gaceta de Madrid aldizkarian egiten zituen, eta hiru gordetzen dira:\n1863/09/07. 500 auzokidentzat, urteko soldata 6.600 errealekoa (hiruhilabeoro ordaindua), gehi bisitak (baserrietakoak 2 errealetan eta kalekoak erreal erditan) gehi beste 2.880 erreal Erret Lantegietako langileak artatzeko (azken hauek, hilabetero ordainduak).\n1865/05/22. 440 auzokidentzat, hiruhilabeteko soldata 3.000 errealekoa lehen 150 familia bisitatzeko, hortik gorakoak 20 erreal familiako.\n1866/05/20. 440 auzokidentzat, urteko soldata 10.000 errealekoa (hiruhilabeoro ordaindua) auzokideak eta Erret Lantegiletako langileak artatzeko, gehi bisitak (baserrietakoak 2 errealetan eta kalekoak erreal erditan), gehi erditzeak (20 erreal bakoitzeko).\nAzpimarratzekoa da oso denbora gutxitan, eta alkate berarekin (Martin de Azcárate Gaztelu) baldintzak zelan aldatzen diren.\nXX mendeko udal osasun zerbitzua\n1918ko gripe izurriak udalak eta diputazioak behartu zituen orduko osasun sistema indartzen eta hobeto antolatzen.\nGripearen erasoa pasa eta gero, 1918/10/31an, Udal Batzordeak baldintza plegua onartu zuen, udal osasun zerbitzua sortzeko.\nZerbitzu honek bi mediku titular izango zituen, bakoitza urteko 1.500 pezeta ordainduta; eta praktikante bat, 1.000 pezeta ordainduta.\nAldiberean, Juan Lasa praktikantearekin aurretik sinatutako kontratua errespetatzen zen hurrengo bi urteetarako. Kontratu hau gripe izurritea herrian sartu zenean egin zuten.\nXX mendeko mutuak\nLangileen eta, orokorrean, inoren gaixotasun edo istriouei aurre egiteko, XX mende hasieran mutuak sortu ziren herrian.\nLehena fabrika berak sortu zuen 1905 urtean; gero herriko "autonomoak" eta 1914 urterako 4 mutua zeuden eratuta. Bigarren aro sortzailea 1932-1935 izan zen,beste hiru mutuekin. Batzuk partidu politiko edota sindikatuen itzalean sortu ziren.\nSocorros Mútuos de la fábrica de Compañía Anónima de Placencia 1905/03/06 1905/03/14 Lantegia\nSocorros Mútuos de Artesanos 1910/05/31 1910/08/26 Etxaburueta, 10, 1.\nLa Humanitaria 1913/04/30 1913/05/10 Errabal, 1, 1.\nZintzotasuna, socorros del Círculo Tradicionalista 1914/08/14 1914/10/10 Círculo Tradicionalista\nLa Protectora 1932/06/25 Santa Ana, 1, 1.\nMutualidad Catequística 1934/02/08 Kalebarren\nLa Infancia Previsora 1934/02/14 1934/02/17 Mutilen eskola, 2\nEritegia (V. Zabala 1925)\nBabesetxeko eritegia eta ospitalea\nZaharrak babesteaz gain, Babesetxean eritegia zegoen gaixoak artatzeko.\nLehen hiru urteetan (1896-1898) 56 lagun artatu zituzten eritegi edo ospitalean. Zazpi urte pasa eta gero kopuru hau 85ra igo zen.\n1975 urtean herriko kontsultategia bertan zabaldu zuten, itxitako ikastetxearen ikasgeletan.\n1975 urtean herriko kontsultategia babesetxean zabaldu zuten, itxitako ikastetxearen ikasgeletan.\nTxikia geratu zenez, handik 10 urtetara (1985) Osakidetzak Plaza Zaharreko anbulatorio edo Osasun Zentro berria zabaldu zuten, hiltegi zaharraren orubean.\n↑ Los médicos de Bilbao. Juan Gondra (José Luis Goti Medikuntza eta zientzia historiaren euskal museoa 2005)\n↑ Pliego de condiciones establecidas por la Junta Municipal de esta Villa para el servicio sanitario de la misma.\n1ª. La Junta Municipal, dándose cuenta del estado actual del término municipal y de la necesidad de establecer un servicio médico sanitario, acuerda establecer dos titulares Médicos dotados con 1.500 pesetas cada uno anuales, más una plaza de Practicante dotada con mil pesetas también anuales, esta última respetando el compromiso que el Ayuntamiento contrajo con el Practicante D.Juan Lasa en la reinante epidemia de grippe que invadió a la localidad, viéndose obligada a ajustarla por dos años… (eta halaxe 11 puntu osatu artean. Felipe de Aguirregomozcorta alkateak sinatzen du).\n↑ Gaur egun, erizaina.\n↑ Compañìa Anònima de Placencia de las Armas.\n↑ Fábrica jatorrizko agirian\n↑ Barrencalle jatorrizko agirian\nRetrieved from "http://www.sorapedia.eus/index.php?title=Osasun_zerbitzuak_(eu)&oldid=23302"\nThis page was last edited on 5 April 2021, at 16:04.


Zortzigarren eguna: O Cebreiro – Palas de Rei | Mikel L.\n« Zazpigarren eguna: Rabanal del Camino – O Cebreiro\nBederatzigarren eguna: Palas de Rei – Santiago »\nZortzigarren eguna: O Cebreiro – Palas de Rei\nazaroa 12, 2007 egilea Mikel\nGaragardo bat hartzen ari naiz Palas de Reiko taberna batean. Hau nekea daukadana. Baina oso gustora nago. Helmuga bertan dago. Santiago 67 kilometro ingurura omen dago. Ahal badut bihar bertan iritsiko naiz Compostelara.\nAtzokoa baino gogorragoa izan da gaurko eguna. Suposatzen dut nekearen ondorio izan dela, baina goitibehera ugari eduki ditu gaurkoak eta horrek neka-neka eginda utzi nau.\nGuztira 92 kilometro inguru izan dira eta 9 orduz jardun dut.\nHasiera polita izan da, Cebreirotik egunsentia ikusten zen eta ez zuen hotz larregi egiten. Jetsierarako 15 bat kilometro zeuden, gora eta behera. Argazkia hemen eta han. Eguneko unerik onenak egunsentia eta ilunabarra dira, zalantzarik gabe. Orduan ikusten dira kolorerik politenak.\nTriacastelarako jetsiera azkarra eta hotza izan da. Hotz gehiago egiten zuen behean goian baino. Azkarra izan da jetsiera, gozatzeko modukoa. Hau guztia, errepidetik, noski. Bide trialeroa gerorako utzi dut.\nTriacastelan bidea bitan banatzen da, San Xil gainetik edota Samos-eko monastegitik joan gintezke. Nik azken hau hartu dut, ezagutzen bainuen. Bide honek gauza txar bat dauka, kamioiak. Inguruetan harrobi bat dago eta bertatik ibiltzen dira bueltaka sarri. Hala ere, batzutan bidea eta errepidea banandu egiten dira eta oso leku ederretatik joateko aukera izan dut, pagadi eta intxaurrondoez betetako lekuak. Behin baino gehiagotan izan dut gurpila zulatzeko beldurra gaiztanera bat zapaldu eta gero.\nSamoseko monastegia Galiziako zaharrenetarikoa da eta ikusteko modukoa da. Bertan lo egin liteke, baina ordutegi bitxia daukate, ez baitute zabaltzen arratsaldeko hirurak arte. Udan sekulako ilara zegoen sartzeko. Orain ni bakarrik negoen.\nZerbait jan eta gero aurrera egin dut Sarria herrira bidean. Teorian hemen geratu behar nuen gaur, baina eguerdiko hamabiak zirenez …. eta Santiago horren gertu izanda, eman egurra! eta aurrera jo dut.\nSarriatik Portomarinerako bidea Galizia salbajetik barrena doa. Behiak eta behi kaka besterik ez dago. Noizean behin bertako tipo edo amonaren bat ikusten da, baina ez dute kaso gehiegi egiten. Badirudi ez dutela arrotz jendea gustoko. Nahiago dute beraien betiko bizitan segi eta on Manueli botoa eman, ezta?\nUste baino gehiago kosta zait Portomarinera iristea. Pena eman dit Miño ikusteak. Portomarin herri berria da. Zaharra urtegi batek irentsi zuen 60. hamarkadan, edo halako zerbait. Gaur ordea herri zaharraren aztarnak ikus zitezkeen. Jende guztiak berdina dio, oso euri gutxi egin duela udatik honantz. Ea egun bat gehiago eusten dion eguraldiak, eta gero, egin dezala euria, baina bihar ez, ok Santi?\nPortomarineko plazan bokadillo ederra jan eta Palaserako bidea hartu dut. Ipurdiko eta bizkarreko minak jota nengoen jada, eta askotan geratu behar izan dut mina lasaitu aldera.\nBaina azkenean hemen naiz eta helmuga oso gertu ikusten dut. Gorputza seko mindua izan arren, barrenean kristoren poza daukat. Hori bai, itzulera nere fisioterapeutaren esku jarri behar naiz, beharra daukat eta. Maria, noiz daukazu libre?\nSantiagobidea-n argitaratua | Laburpen hitzak Cebreiro, Palas de Rei, Portomarin, Santiagobidea, Sarria | Utzi erantzun bat


Gurasoak | Batxilergoa Jakintzan | 3 orrialdea\n2011/07/02 2015/06/14 by koroirastorza\n2011-DBHO2ko ikasleen agurra – 93koak\n<!–[CDATA[Astebete joan da DBHO2ko ikasleek agur esan zutenetik.\nEguraldi aparta egin zigun, eguzkia bero eta haize freskoa. Umoretsu etorri zitzaizkigun ikasleak eta ez gutxiago gurasoak. Gustua ematen zuen giro horretan lan egitea!\nManuk agur formala eman zien denei eta, broma eta ironia artean, kanta-kantari jarri gintuen. HHko irakasleek oso gustura geratu zien, haiek erakutsitako Pintto-Pintto baitzen hobetoen gogoratzen genuena denok!\nRekuerdosdelayer unkigarria prestatu zuten bideoan eta guraso bat baino gehiago harrituta geratu zen bere seme edo alabaren aldarte ezezagun bat deskubritzean.\nKontaizo arriskutsuan ere aritu zitzaizkigun eta irakasle bat baino gehiago dardarka jarri zen, ikasleek gurasoen aurrean zein trapu zahar aterako zuten beldur…\nTxanpinoi batzuk jan, karaoken arriskatu, kotileo del bueno eta… aio! Ea hemendik urte batzuetara berriro zuen berri izateko aukera dugun! Zorte on oraintxe ireki berri duzuen bidean!\nOHARRA: Argazki eta bideoak eskuratzekotan gaude, baina ikasleek agur esan zutela esandakoan, bene-benetan ari gara, oporretan baitaude haietako asko! Ez al dugu asko itxaron beharko!\nOHARRA2: Itzuli dira agur esan zutenak. Hementxe urte hautako laburpena! 93ko Belaunaldikoak]]>\n2011/06/06 2018/09/03 by koroirastorza\n<!–[CDATA[Ikasturte honetako lanak bukatzen ari gara… Ez ohikoak zain dauzkagu oraindik, baina gehienok festa giroan gaude. Hautaprobak bukatu dira, Kimikako tripajatea bazterrean utzi dugu, ke sea lo ke sea esan dugu…\nEta la vida sigue! Ostiralean liburuak eta paperak San Joan surako prestatu eta larunbatean afaltzera joan ginen. Urteroko zita izaten dugu irakasleok, baina ikasleak nobatiloak izan ohi dira honetan. Helduok badakigu Jokinen sukaldaritzarako trebeziaz eta fisikaren betiko legeak berriro errepikatu ziren, denon gozamenerako. Eneeeeee! Zer izan zen entsalada hura! Oilaskoa teriyaki eta martinin bustita, erraza omen da hura egitea. Buf! Erraza izan zena jatea izan zen!\nNobatiloek ere altu utzi zuten listoia. Umorea eta txantxa ez zen faltatu, baina zuzentasuna deskuidatu gabe! Postre garaian, benetako ikuskizuna izan zen gure mutilak kopa dotoreak ekartzen ikustea. Hau dena aurrez izan balitz, puntu pare bat igotzekotan egongo ginen gutako batzuok!\nOndoren, denok ez ginen indartsu-indartsu iritsi eta taldea banatu egin zen. Gehienak Beasaingo festetara joan ziren. Mutilak gaitzerdi, baina neskek izan zuten meritue, takoi altu haien gainean joateko! Adinak aurrera, gutako batzuk deskartatuta geratu ginen plan horretarako! Beste batzuk, ordea, zezen gainean nagusi!\nPrimeran ibili ginen denok eta asko estimatu dugun taldea agurtu genuen afari horretan. Jokinen afaria, berriz, datorren urtera arte, e? Nik teriyaki hori erosi dut, baina ez nago ziur zer egin behar den horrekin…]]>\n2008/09/25 by koroirastorza\nGurasoen kurtso hasierako bilerak\n<!–[CDATA[Datorren astean izango dira Jakintza Ikastolako Batxilergoko ikasleen gurasoen kurtso hasierako bilerak:\nDBHO2: Irailaren 29an, astelehenean\n18:15ean: Urteko Gestio Planaren aurkezpena\n18:30ean: Ikasturtearen aurkezpena\nDBHO1: Irailaren 30ean, asteartean


— Zu Frantzian lanean hasita hobeto izango ginela eta begira orain, kaka jatea bakarrik falta zaigu.\nPlateretik bururik altxa gabe jarraitzen zion zopa jateari Juan Josek. Bokaleko ADA lantegiko bi hilabete pasako grebak Mailo eta bien arteko harreman behiala gozoei ere erasan zien. Hala ere egunero saiatzen zen, egunero atzerriko bidea hartu, inoiz euskaraz bazen ere, beti arrotz mintzo zitzaion jendearekin elkartu, eta berririk ez zela jakin ostean etxeko sukalde izoztura itzuli beharra, iluntzeroko erantzukiak aditzera.\n— Nagusiari emango nizkioke nik gure etxeko afariak.\nSekula diru faltarik izan ez duenaren tenplearekin esaten zuen Juan Josek soldatarik gabe aise biziko zela beste hamar urte, baina ezin zuela Mailoren haserrerik eraman hamar minututik gora.\nBaziren Acierie de l'Atlantique altzairutegiko grebalariek sartzen uzten zieten egunak, baina ez beti. Azken batean espainolak ziren, nagusiak bezala. Eta horrexek jaten zizkion barruak Juan Joseri.\n— Hango langileentzat eskirol putakume batzuk besterik ez zarete-eta.\n— Hi, adarrik ez! Gure sindikatuak han ez dik ezagupenik. Nahita ere ezingo genikek ezer egin.\n— Hori duk ba! Sindikatuen zain hagoen bitartean ez hago horren gaizki.\nAnttoni barkatzen zizkion horrelakoak, lagunari edozer; baina nekagarria da egunero piketea parean noiz gertatuko ibili beharra. Hoa Azpeititik Baionaraino eta onenean makinen aurrean orduak egin eta atzera etxera. Geldirik dago produkzioa eta mantenukoak ere, gu bezala, fitxatu eta hortzaz gora begira egoten dira.\nTurutak jotzen duenean tailer atariko jendeak zorrotz begiratzen diete. Zakur espainolak esanen dute, baina horrekin bizi behar.\n"Zer kristo!" pentsatuta ibilbidea aldatu du gaurkoan Juan Josek. Zuzen jarraitu beharrean Ziburu parean eskuinetara hartu du, barru aldera, eta Azkainetik zehar Sarako plaza jo du goiz erdian. Frontoi ondoan autoa utzi eta Herriko Etxeko Edantegian espainolez eskatu behar izan du pastiza, ulertuko bazioten.\nBigarren aperitifaren karietarat beroa sumatu du samatik gora, burmuinak lurrun gozo batek hartzen zizkiola. "Tristea da gero; hauxe da niretzat askatasunaren antzekoena" egin du bere kautan, ezdakitzenbatgarrena eskatuz zerbitzari pinpirina muxindu zaionean. Mailori telefonoz deitzeko grina sartu zaio bat-batean, baina eutsi egin dio gogoari, badaki-eta gaizki hartuko diona, telefonoaren beste aldetik zurrutaren kiratsa antzemango dio, horretan erbi-zakurrak behar lukete emakumezkoek.\nTaberna pareko hotelean turistentzat paratutako mahaian opil batzuk erosi eta autora itzuli da. "Saran beti astia" irakurtzeak ezpainak okertu dizkio Juan Joseri, eta esaera hori kanpandorrean, erlojupean idatzitako ahapaldi beldurgarriarekin lotzen saiatu bada ere, ezin izan du. Zangoak pisu ditu eta haize epelaren konpasean baldar dantzatuz egin du autorainoko bidea.\nJarlekuari atzera eragin dio erosoago etzateko. Bizpahiru opil marruskatu ditu eta negar gozo eta oparo batek eztitu dio ikusmena loak hartu duen arte. Panpano hostoak oparo jausten eta herrestatzen ziren Sarako plazan. Juan Joseren amets larriak kulunkatzen zituen udazkeneko haizeak esan gabeko mehatxu batean.\nAitaren aldeko amona zenarekin egin zuen amets, magalean hartzen zuela eta kontu txikiak egiten zizkiola belarrira. Halako batean ate-hots bat aditu eta amonaren aurpegiera aldatu egin zen. Juan Joseren atzeko aldetik zetorren pauso zarata eta, berak amonari begiak zuzentzen bazizkion ere, amonak zetorrenarentzat baino begirik ez zuen. Amonak jaikitzera egin zuen eta Juan Jose euskarririk gabe mantaletik lurrera erori zen, airean, amildegi sakonean behera zihoala alferrik ahalegindu zen nor zetorren ikusten. Hatz-koskoekin alboko leihatila jotzen zuen hedexuriak iratzarri zuen deblauki.\nJendarme bikoteari azalpen handirik ezin izan zien eman, baina autoa berea zuela eta Bokaleko ADA altzairutegiko langile zela erakusten zuten paperak erakutsi, eta bakean utzi zuten greban zegoela adierazi zienean.\nAhoa espartzuz igurtzita bezala zuen eta urdaileko zuloa huts. Erabakia zuen, mugaz alde batera edo bestera grebalaria zen, eta horri eutsi behar zion azkenera arte, nahiz eta bere sindikatuak horri buruz ezer esan ez. Aurrerantzean lantegi aurrean geratuko zen sartzeko keinurik ere egin gabe, eta asanbleatan zer zerabilten bertara joanda jakingo zuen. Eta Mailok ulertu beharko zion; beretzat kalte bestela.\nAurki ilunduko zuen eta etxerako bideari lotu zitzaion. Sarako kanpandorrekoa etorri zitzaion burura deblauki eta lehengo egonezinaren lekuan kemena erantsi zion oraingoan. Oren guztiek dute/ Gizona kolpatzen/ Azkenekoak du/ Hobirat egortzen. Etxeratzeko garaia zen eta Xantako paretik aurrera auto ilara luzeak egin ziren Donibane Lohizuneko sarreran. Ortzia gorri zegoen, gaugiro egingo zuen, baina jendea bizi-bizi zihoan etxera, astegun neketsu bati azkena ematera. Haurrak, gozotasun amiñi bat borroka latzaren buruan, lagunak, fereka deslai batzuk: atsedena.\nAutoestrata utzita kostako bidetik ohiko orduan helduko zen Azpeitira. Gorputzaldi txarra zekarren, ajea arintzeko ere balioko zion, hala ere, behingoan, bederen, bere kabuz zerbait garrantzitsua erabaki izanak. Elkartasuna, lankideen onespena, gogoan hizki handiz ageri zitzaizkion hitzak ziren Sokoatik aurrera, kostako argi bakanen artean. Itsaso zabala zuen begipean; kantoi batean Hendaia.\nMuga pasa eta autopistan sartu zen. Aritzetako restopean kopa bat hartu zuen: busti beharra zegoen. Adorea hartu beharra zegoen. Bi kopa edanagatik afaltzeko orduan Mailorekin izango zen, sukaldeko mahaiaren aurrean eserita. Plazan utzi zuen autoa, aldamenekoa Anttonena zela jabetu zen. Azkena Eperrarenean jotzea deliberatu zuen, zer gerta ere. Han ez zegoen Anttonik eta, gehiago atzeratu gabe, etxera jo zuen, Mailori azken berriak ematera. Karreran sartzera zihoala Anttonek agurtu zuen auto barrutik.\nMahaiaren aurrean zegoen. Eta aspaldiko partez abegi ona egin zion.\n— Zer, ospatzen ibili al gara? —bota zion irribarretsu.\n— Zer nahi duzu ba esatea? —erantzun zion Juan Josek nora begiratu ez zekiela.\nMailok berakatz-zopa bero-beroa jarri zion aurrean.\n— Ba zen garaia, Juan Jose! Bazkaltzeko garaian deitu egin behar zenuen sikiera.\nOhi bezala zopatatik bururik altxa gabe jarraitu zuen jaten Juan Josek. Nabarmena zen Mailoren haserre-antxak jolasetik gehiago zuela benetako trumoiaren atariko lainotzatik baino. Senarrak gainera handi samarra bazetorkiola bai, baina ezin zuen azertatu zer.\n— Etxeberritxoko Luisek esan dit gaur goizean sartu direla grebalari denak lanera. Txanpaina daukat freskatzen. Aterako al dut.\n— Bai, bai, atera.\nJuan Josek txanpainaren aparra bere edalontziaren gainak hartzen ikusi zuen. Bat, bi, hiru, hamar, hogei... burbuilak nola aienatzen ziren behetik gora, bere ordubete lehenagoko poza nola lurruntzen zen eta udazkeneko haize beroak nola zeraman bihotzeko zoko lizun batera. Labanarekin platerean okela mozten zuen bitartean ahopean amorru etsituz atera zitzaion hitz bat.